EPILOG TUČE U TRNJANU: Dve godine uslovne kazne zatvora jer su pretukli sudije posle utakmice | TPKNEWS\nNaslovna/VESTI/LOKALNE VESTI/HRONIKA/EPILOG TUČE U TRNJANU: Dve godine uslovne kazne zatvora jer su pretukli sudije posle utakmice\nEPILOG TUČE U TRNJANU: Dve godine uslovne kazne zatvora jer su pretukli sudije posle utakmice\nViši sud u Požarevcu osudio je Dragoslava Miloševića (54) iz Trnjana na 6 meseci zatvora, uslovno na godinu dana, a Srećka Virijevića (44), takođe iz Trnjana, na 7 meseci, uslovno na godinu dana, zbog nasilničkog ponašanja.\nPresuda im je izrečena na osnovu sporazuma o priznanju krivice, sklopljenog sa Višim javnim tužilaštvom, pa su one pravosnažne. Krivična dela za koja se terete, izvršena su 4. aprila ove godine, u 17:30, posle fudbalske utakmice koja se igrala između domaćina FK „Zemljoradnik 1932“ iz Trnjana i FK „Vojvoda Milenko“ iz Kličevca.\nNezadovoljan suđenjem, Milošević, koji je i član uprave kluba domaćina, utrčao je u teren i pesnicom udario pomoćnog sudiju Dušana Dubajića koji je pao na zemlju i zadobio lake povrede u predelu glave i nagnječenje slabina i karlice. Tada je utrčao i Virijević i pesnicom udario glavnog sudiju Aleksandra Ćirića, pesnicom u glavu, nanevši mu lake povrede.\nOn se na saslušanju branio time da je hteo da zaštiti sina fudbalera, ali je u opštem metežu udario sudiju. Optuženi nisu do sada bili osuđivani i u potpunosti su priznali dela za koja se terete.\nMilošević mora da plati i 100.000 dinara kazne, a u međuvremenu, u potpunosti je obeštetio sudiju Dubajića. Virijević treba da plati kaznu od 50.000, a odštetu ne, jer se glavni sudija nije pridružio krivičnom gonjenju, niti je tražio obeštećenje. Osim navedenih kazni, obojica su dobila i meru zabrane prisustvovanju utakmica u kojima igra FK „Zemljoradnik“, na period od godinu dana.\nPRIJAVE ZA "PONOSNE KARTICE": Stiže pomoć roditeljima iz Petrovca na Mlavi\nNESREĆA U ČEŠLJEVOJ BARI: Voz naleteo na nepropisno parkirano vozilo


Prevođenje finansijskih dokumenata - Global Translation Services EuroComIT3 Global Translation Services EuroComIT3\nHome → Prevođenje finansijskih dokumenata\nPotražnja za prevođenjem finansijskih dokumenata neprestano raste, ne samo za domaća, već i za strana preduzeća. Prilikom prevođenja finansijske dokumentacije od ključnog je značaja preciznost koja zahteva iskusnog prevodioca sa izuzetnim poznavanjem finansijske terminologije i pojmova. U svim preduzećima, od malih preduzeća do velikih korporacija, visok kvalitet dokumentacije zasniva se na prevođenju finansijskih dokumenata, ponekad na više jezika. Višejezički prevodi moraju da poštuju i zakone i propise koji regulišu finansijska tržišta različitih država po celom svetu. Priroda finansijskog poslovanja vrlo snažno zavisi od kratkih rokova, zato je stručni prevod često potreban u kratkom roku.\nPrevođenje opštih finansijskih dokumenata\nMnoga preduzeća koriste usluge prevođenja finansijskih dokumenata čime obezbeđuju da njihova računovodstvena dokumentacija bude na raspolaganju i lakše dostupna inostranim investitorima ili akcionarima. Bilansi stanja, izveštaji o novčanim tokovima i prihodima i izvodi iz banke primeru su računovodstvenih dokumenata koji moraju biti na raspolaganju svim zainteresovanim klijentima društva, a još su važniji bilansi uspeha. Ukoliko su pogrešno protumačeni, investitor može čak da se povuče iz preduzeća. Preduzeća često naručuju reviziju. Revizorski izveštaji sadrže važne informacije, važne za vlasnike preduzeća. Vlasnici često dolaze iz različitih zemalja, zato prevod tih informacija na odgovarajuće jezike svima omogućava komunikaciju na jednakom nivou.\nPrevođenje finansijskih dokumenata za prezentaciju preduzeća i za akcionare\nMeđunarodna preduzeća često zavise od finansijskih investicija inostranih investitora. Kako bi privuklo investitore iz drugih zemalja, ono mora da obezbedi sve podatke o preduzeću na više jezika koji mogu da se odrede područjima na koja preduzeće želi da se usmeri. Prevedeni finansijski dokumenti i informacije, kao što su godišnji izveštaji, prospekt preduzeća, sastav vlasničkog kapitala i informacije za akcionare, mogu da poboljšaju prezentaciju preduzeća u celom svetu i da doprinesu privlačenju akcionara i finansijskih investitora. Prevođenje finansijskih dokumenata može biti vrlo komplikovano, zato je veoma bitno uključiti iskusnog i osposobljenog finansijskog prevodioca.


Tanjug 20. maja 2021. 07:26\nTEL AVIV – Nema znakova napretka u prekidu sukoba Izraela i Palestinaca, jer su se danas nastavili vazdušni udari na Pojas Gaze, a sirene koji upozoravaju na raketne napade oglašavale su se i u izraelskim gradovima.\nIzraelske snage i Hamasa u Gazi nastavili su sa napadima danas nakon što je američki predsednik Džo Bajden javno pozvao na napore da se prekinu sukobi, a izraelski premijer Benjamin Netanjahu obećao da će nastaviti sa vojnim operacijama dok se ne uspostavi mir i bezbednost, prenosi Gardijan.\nIzrael je izvršio više od dvanaest vazdušnih napada na Pojas Gaze posle ponoći, uključujući dva u kojima su uništene dve kuće na jugu te teritorije, čime je eskalacija nasilja ušla u 11. dan.\nSirene za opasnost oglasile su se danas u gradu Beršeba na jugu Izraela i u oblastima koje se graniče sa Gazom, a nije bilo neposrednih izveštaja o žrtvama ili materijalnoj šteti.\nPredsednik SAD Džozef Bajden ranije je u telefonskom razgovoru sa premijerom Izraela Benjaminom Netanjahuom da očekuje značajnu deesklaciju na putu ka prekidu vatre, navela je Bela kuća.\nIzaslanik UN za Bliski istok Tor Venesland sastao se u Hamburgu sa šefom Hamasa Ismailom Hanijem, javila je televizija Al Džazira, a Generalna skupština Ujedinjenih nacija trebalo bi da danas da raspravlja o ovom sukobu uz učešće nekoliko ministara spoljnih poslova, ali se ne očekuju neke konkretne akcije.\nVisoki zvaničnik Hamasa Musa Abu Marzuk u intervjuu za libansku tv al-Majadin izjavio je da očekuje da će Izrael i palestinske snage iz Gaze postići dogovor o prekidu vatre za dan ili dva kojim bi bili okončani desetodnevni pogranični sukobi.


Poslednji meč 18.kola Super lige Srbije igra se u nedelju u Humskoj gde domaći Partizan dočekuje goste iz Subotice, ekipu Spartak Ždrepčeva krv. Biće to duel drugoplasiranog i trečeplasiranog tima šampionata, pa treba očekivati izuzetno kvalitetnu i borbenu utakmicu.\nCrno-beli ove sezone imaju puno uspeha na sva tri ’’fronta’’, iako su u nekoliko navrata pružali slabije partije, a nakon sedamnaest odigranih susreta na svom kontu imaju trinaest pobeda, uz tri remija i jedan poraz. U prethodnom kolu savladali su na gostovanju u Ivanjici ekipu Javor Matisa, a rezultat je bio 0:2. Sa 42 osvojena boda trenutno zauzimaju 2.mesto na superligaškoj tabeli. Subotičani su možda i najprijatnije iznenađenje dosadašnjeg toka prvenstva, a nakon sedamnaest odigranih susreta na svom kontu imaju devet pobeda, uz pet remija i samo tri poraza. U prethodnom kolu su na svom terenu savladali ekipu Borca, a rezultat je bio 3:1. Sa 32 osvojena boda trenutno zauzimaju 3.mesto na superligaškoj tabeli.\nDva tima su se već sastajala tokom aktuelne sezone, a meč odigran u Subotici završen je pobedom ekipe Partizana rezultatom 0:1(0:1). Strelac jedinog pogotka na tom susretu bio je Leandre Tavamba. Ako posmatramo rezultate prethodnih 20 međusobnih susreta u domaćim takmičenjima (u periodu 2009-2017) crno-beli su bili daleko uspešniji sa 14 pobeda, uz 4 remija i 2 poraza. Oba trijumfa Subotičani su ostvarili kao domaćini, dok su u Humskoj samo dva puta uspeli da stignu do remija, poslednji put u okviru Kupa Srbije u sezoni 2015/16.\nU taboru domaćina tek što se sleglo slavlje nakon obezbeđenog proleća u Evropi, a već sledi duel sa uvek neugodnom ekipom Spartaka koja ove sezone postiže odlične rezultate. O tome je na redovnoj konferenciji za medije održanoj pred ovaj susret govorio i šef stručnog štaba crno-belih Miroslav Đukuć koji je istakao da njegov tim želi da nastavi kontinuitet dobrih igara, ali da očekuje težak meč:\n’’Baš teška utakmica pred nama, igramo protiv trenutno treće ekipe šampionata. To je odlična ekipa koja se nalazi u odličnom, pobedničkom momentu, a mi dolazimo posle evropske utakmice i znamo da su te utakmice duplo teže. Spremni smo, ekipa je svesna da je napravila veliku stvar i ne želimo da se kockamo, želimo da nastavimo kontinuitet dobrih igara.’’\nOn se potom osvrnuo i na trenutnu kadrovsku situaciju istakavši da neće moći da računa na dvojicu prvotimaca, dok su ostali igrači spremni za utakmicu:\n’’Miletić će popodne odraditi magentnu rezonancu da vidimo koji je stepen povrede, ali mislimo da nije ništa ozbiljno, jer je danas odradio deo zagrevanja. Smatramo da se radi o lakšoj povredi i da će biti odsutan samo sutra, a isto važi i za Vulićevića.’’\nPrisutne novinare zanimalo je da li smatra da će njegovi igrači ’’na krilima’’ evropskog uspeha sada lakše stizati do pobeda u domaćem šampionatu. Trener crno-belih je istakao da sigurno neće biti lakše i da će protivnici sada biti i motivisaniji da savladaju Partizan:\n’’Lakše neće biti sigurno, može samo da bude teže. Svi su do sad dolazili da pobede šampionski Partizan, a sada dolaze da pobede i šampionski i evropski Partizan. Motivacija je još veća kod protivničkih igrača, ali i naša svetinja je još veća, branimo Partizan. Rekao sam igračima da moraju da uđu maksimalno angažovano u utakmicu, jer smo svesni da je Spartak ozbiljan protivnik koji nije slučajno na trećem mestu.’’\nGosti u ovaj meč ulaze sa puno samopouzdanja, a u ekipi Aleksandra Veselinovića prisutno je i odlično raspoloženje. Razlog za to svakako je treća pozicija na tabeli, plasman koji je malo ko očekivao. Prvotimac ’’golubova’’, Nemanja Ćalasan, istakao je u izjavi za medije da je meč sa Čačanima ’’arhiviran’’ i da njegov tim želi da se revanšira ekipi Partizana za poraz u Subotici:\n’’Ono što se desilo u prošlom kolu za nas je završena priča. Gledamo samo napred i okrećemo se novim izazovima. Čeka nas meč protiv aktuelnog šampiona i ovog trenutka smo fokusirani na pripremu za taj duel. Partizan je pobedio u Subotici minimalnim rezultatom, mada smo bili ravnopravni na terenu tokom svih devedeset minuta. Sreća je tad bila na strani protivnika, nadam se da će ovog puta biti drugačije.’’\nOn se potom osvrnuo na protekli deo šampionata, kao i na visok plasman svog tima nakon sedamnaest kola:\n’’Mnogi nisu očekivali da će Spartak ovako dobro igrati ove jeseni i biti među najboljima. Rezultati i mesto u samom vrhu na tabeli su pokazatelji dobrog rada stručnog štaba i našeg zalaganja. Za nama je sedamnaest odigranih kola i malo se oseti umor, što dovodi do oscilacija, ali mi smo spremni da nastavimo u dobrom ritmu. Nemamo čega da se plašimo. U Beograd putujemo veoma motivisani. Svaka utakmica je izazov, a posebno ona kada snage odmeravate sa aktuelnim šampionom.’’\nNakon pauze zbog žutih kartona u tim se vraćaju Nikolić, Šimura i Ivanović, a stručnom štabu ’’golubova’’ će na raspolaganju biti i Jočić čija je povreda sanirana. Subotičani će dakle u Humskoj igrati u najjačem sastavu.\nOdlukom uprave fudbalskog kluba Partizan, a nakon velikog uspeha crno-belih u okviru Lige Evrope, ulaz na nedeljni meč sa Subotičanima biće besplatan za sve gledaoce.\nMeč 18.kola Super lige Srbije između Partizana i Spartaka igra se sutra, u nedelju 26.novembra 2017.godine, sa početkom u 17:00 časova. Obezbeđen je direktan televizijski prenos ovog susreta na prvom programu TV Arena sport.


ZVANIČNO: Asmir Begović novi golman Evertona\nNekadašnji golman fudbalske reprezentacije Bosne i Hercegovine Asmir Begović novi je golman engleskog prvoligaša Evertona, javlja Anadolu Agency (AA).\nNa zvaničnom Twitter profilu engleskog kluba navedeno je kako je s Begovićem potpisan ugovor na godinu dana, uz opciju produženja.\nBegović se također oglasio na svom Twitter profilu iskazavši zadovoljstvo zbog dolaska u Everton.\n"Veoma mi je drago što se pridružujem Evertonu. Jedva čekam da započnem i predstavim ovaj fantastični nogometni klub. Idemo", napisao je Begović.\n"Kad sam prvi put čuo za mogućnost da se pridružim Evertonu, bio sam zaista uzbuđen. Ovakve se mogućnosti ne pojavljuju svaki dan, pa mi je čast i zadovoljstvo što sam ovdje", kazao je Begović nakon potpisivanja ugovora.\nBegović je u karijeri nastupao za Portsmouth, Stoke City, Chelsea, Bournemouth, Qarabag, te AC Milan. Za reprezentaciju BiH zabilježio je 63 nastupa.


Odgovorno u zajednici - Novčići\nOdgovorno u zajednici je program podrške razvoju obrazovanja u Srbiji. Namenjen je dvema ciljnim grupama: obrazovnim inicijativama (edukativnim habovima, pokretima, udruženjima i grupama građana) koje se na strateški način bave unapređivanjem obrazovanja ili neformalnim vidovima obrazovanja, kao i poljoprivrednim školama i drugim neprofitnim pravnim licima koji doprinose razvoju poljoprivrede u Srbiji. Podrška uključuje:\nOdgovorno je brend društveno odgovornog poslovanja za podršku inicijativama koje menjaju društvo na bolje. Brend je zasnovan 2014. godine sa misijom da podrži inicijative koje na inovativan način doprinose društvu, bilo na polju unapređivanja ljudskih prava, zaštite životne sredine, umetnosti, kulture ili obrazovanja. Odgovorno vas poziva da zajedno budemo društveno odgovorni inovatori! Na platformi možete se upoznati sa ovogodišnjim programom društvene odgovornosti, kao i načinima na koje se možete pridružiti našoj misiji!


MUP posvećen unapređenju manjinskih zajednica – GayEcho\nMUP posvećen unapređenju manjinskih zajednica\nDržavni sekretar Ministarstva unutrašnjih poslova Biljana Popović Ivković na sastanku sa komesarom za ljudska prava Saveta Evrope Nilsom Muižnieksom istakla je da je Ministarstvo posvećeno unapređenju prava LGBT populacije, romske nacionalne manjine, kao i drugih manjinskih zajednica.\n“Svi građani Srbije imaju apsolutno jednaka prava. Ministarstvo unutrašnjih poslova uvek je u službi građana i otvoreno je za dijalog i saradnju”, rekla je Popović Ivković, saopšteno je iz MUP-a.\nMuižnieks je pohvalio napore Ministarstva koji su uloženi na ubrzanju procedura izdavanja ličnih dokumenta pripadnicima romske nacionalne manjine i istakao kao pohvalnu i činjenicu da je i prošlogodišnja “Parada ponosa” prošla bez incidenata i da su pripadnici policije omogućili njeno nesmetano i bezbedno održavanje.\nNa sastanku je razgovarano i o saradnji Ministarstva unutrašnjih poslova sa novinarskim udruženjima.\nPopović Ivković je podsetila da su u cilju efikasnije zaštite novinara Ministarstvo unutrašnjih poslova i Republičko javno tužilaštvo zaključili sa novinarskim udruženjima Sporazum o saradnji i merama za podizanje bezbednosti novinara.\n“Ministarstvo unutrašnjih poslova profesionalno reaguje na sve prijave ugrožavanja bezbednosti novinara. Međutim, većina pretnji stiže putem društvenih mreža, pa efikasnost policije u ovim slučajevima zavisi i od dostavljanja informacija od strane ‘Fejsbuka’ i ‘Tvitera’, ali odgovori nažalost nekad izostaju”, naglasila je Popović Ivković.\n« Najpoznatiji biseks gusan Tomas sahranjen uz najveće počasti\nPredizborni spot u Rusiji uzdrmao internet »\nNa Floridi pogubljen serijski ubica homoseksualaca


Mali: Prošle godine naplaćeno 18 milijardi dinara više PDV-a nego 2019. - Povezane vesti - Naslovi.net\nMali: Prošle godine naplaćeno 18 milijardi dinara više PDV-a nego 2019.\nNaplata domaćeg poreza na dodatu vrednost u 2020. godini iznosila je 372,5 milijardi dinara, a 2019. godine 354,4 milijarde dinara, izjavio je u sredu ministar finansija Siniša Mali. „Za 18 milijardi dinara više smo naplatili PDV-a prošle godine u… »\nNaplata domaćeg poreza na dodatu vrednost u 2020. godini iznosila je 372,5 milijardi dinara, a 2019. godine 354,4 milijarde dinara, izjavio je ministar finansija Siniša Mali. Za 18 milijardi dinara više smo naplatili PDV-a prošle godine u odnosu na… »\n-Za 18 milijardi dinara više smo naplatili PDV-a prošle godine u odnosu na 2019. godinu, u uslovima kada smo imali koronu, potpuno ili delimično zatvaranje i sve ostale poteškoće sa kojima smo se suočavali- rekao je Mali u Narodnoj skupštini. Naveo… »\n- Uvek ćemo se truditi da, kada je kriza u pitanju, sačuvamo naše fabrike i radna mesta, da i dalje privlačimo investicije i otvaramo nova radna, ali i da nam zdravlje ljudi bude na prvom mestu - rekao je Mali u Narodnoj skupštini. Komentarišući… »\nN1 Info pre 1 satjoš 31 povezana\nRTV pre 1 minutjoš 27 povezanih\nMilvoki bolji od Bruklina za finale Istoka: Maestralni Janis sa 40 poena vodio Bakse do preokreta (VIDEO)\nVesti online pre 3 satajoš 8 povezanih


Ponovno otvaranje međunarodnog aerodroma u Gani: PCR test potreban za sve nove dolaske\nPOČETNA » Najnoviji članci vijesti » Najnovije međunarodne vijesti » Najnovije vijesti iz Gane » Ponovno otvaranje međunarodnog aerodroma u Gani: PCR test potreban za sve nove dolaske\nAirlines • aerodrom • Najnovije međunarodne vijesti • Najnovije vijesti o putovanjima • Poslovna putovanja • Najnovije vijesti iz Gane • Health News • vijesti • Obnova • turizam • transport • Ažuriranje odredišta putovanja • Trenutačno popularno • Various News\nMeđunarodni aerodrom Kotoka: PCR test potreban za sve nove dolaske\nZvaničnici u glavnom međunarodnom čvorištu putovanja u Gani, Međunarodna zračna luka Kotoka, najavili su da će svi novi međunarodni dolasci biti potrebni za polaganje PCR testa. Test bi se mogao primijeniti u bilo kojoj od preko 70 kabina za uzimanje uzoraka postavljenih na gornjem nivou Dvorane za dolazak, a rezultati bi bili spremni u roku od 15 minuta.\nVrhunski laboratorij, koji se postavlja na gornjem nivou Dvorane za dolazak radi obrade uzoraka, rezultate će elektroničkim putem prenijeti u lučke zdravstvene stanice u glavnoj dolaznoj dvorani prije nego što putnik tamo stigne.\nPutnici će morati snositi troškove PCR testa koji se procjenjuje na između GH -200 400-XNUMX.\nSvi putnici koji imaju negativne PCR testove, Port Health će potom odobriti postupak da nastave do imigracionog brojača i primiti ih u Ganu.\nLučke zdravstvene vlasti će putnike sa pozitivnim PCR testovima predati zdravstvenim radnicima smještenim u objektu kako bi ih prevezli u centre za liječenje ili izolaciju.\nOvim aranžmanom svi dolazni putnici koji imaju negativne testove neće snositi dodatni teret skupe 14-dnevne karantene, kao što je to bio slučaj sa mnogim repatrijacijskim letovima izvedenim u posljednjih nekoliko mjeseci.\nNova politika najavljena je u sklopu priprema za otvaranje međunarodnog aerodroma Kotoka za nastavak međunarodnih avio-kompanija.\nPredsjednica Gane, Nana Addo Dankwa Akufo-Addo, povezala je ponovno otvaranje terminala 3 Međunarodnog aerodroma Kotoka (KIA), moguće 1. septembra, sa sposobnošću zemlje da testira svakog putnika po dolasku.


NovaEnergija.net » Instagram odsad ima svoju sekciju za kupovinu Instagram odsad ima svoju sekciju za kupovinu – NovaEnergija.net\nPošto je letos izbacio tzv. “buyable pins” da bi se monetizirao, Pinterest je najavio potpuno novi Pinterest Shop da bi omasovio stavke koje su u trendu.\nPinterest Prodavnica ima svaki dan novu kolekciju a listtinzi se prikupljaju od strane urednika Pinteresta. Kompanija kaže da listinzi uključuju elemente iz velikih lanaca kao što je Bloomingdales, ali takođe ima i elemente iz manjih autleta.\nDa probate ovu funkciju, idite jednostavno na svoju aplikaciju Pinteresta na mobilnom (nije dostupna u desktop verziji još uvek) i kliknite na ikonicu “Explore” – i katalog će biti dostupan da po njemu “švrljate” unutar Shop sekcije.\nDruga novost je da su “buyable pins” (kako ovo prevesti ako ne sa “kupljivi pinovi”?) sada dostupni u Android verziji, osim u iOS-u. Kao i sa ostalim stvarčicama, web korisnici će malo sačekati sa kupovinom preko Pinteresta.\nBuyable pins su bili veliki korak prema tome da Pinterest konačno zaradi “koji dinar”od svojih usluga jer uklanjaju neke dodatne korake između “vidim nešto” i “kupim nešto“. Shop dalje razrađuje koncept, jer sada možete otići na Pinterest isključivo sa namerom da nešto kupite. Mi ne očekujemo da Pinterest bude sledeći Amazon ili AliExpress ali videćemo na šta će ovo izaći.\nInstagram odsad ima svoju sekciju za kupovinu was last modified: November 10th, 2015 by Žikica Milošević


Ogroman rast u MALOPRODAJI: Potražnja veća i do 700 odsto - BIZlife\nU vreme krize izazvane koronavirusom kada brojni biznisi upisuju gubitke, a pojedini najavljuju i gašenje, maloprodajni lanci ostvaruju veliki rast prodaje, pokazuju podaci agencije Nielsen.\nU ukupnoj prodaji velikih maloprodajnih lanaca u Srbiji beleži se rast prodaje od 61 odsto u trećoj i 43 odsto u četvrtoj nedelji marta, u odnosu na iste nedeljne periode prošle godine.\nIako je Vlada Srbije od 16 do 22. marta uvela dodatne mere zaštite sa ograničenom mogućnošcu kretanja i odlaska u maloprodajne lance, prodaja u trgovinskim lancima pokazuje značajan porast u odnosu na isti period prošle godine.\nU odnosu na ukupnu prodaju i gledano po grupama kategorija, kao i po pojedinim uže definisanim kategorijama proizvoda, moderni maloprodajni lanci beleže rast prodaje nekih kategorija i više od 700 odsto.\nTako na primer prodaja brašna beleži rast od 482 odsto tokom treće i 282 odsto tokom četvrte nedelje marta, u odnosu na prošlu godinu.\nKvasac čak 224 odsto i 153 odsto u ovom periodu, dok ulje ide do rasta u prodaji od 168 odsto u trećoj i 122 odsto u četvrtoj nedelji marta.\nPodaci pokazuju i da prodaja proizvoda od papira beleži rast od 149 odsto u trećoj, odnosno 100 odsto u četvrtoj nedelji marta 2020. godine, u odnosu na isti period u prošloj godini.\nKonkretnije, samo toalet papir ima rast od 261 odsto i 131 odsto u trećoj, odnosno četvrtoj nedelji marta.


Jačanje javnobeležničke mreže u Republici Srbiji\nBEOGRAD, 23. jula 2021. – Javnobeležnička mreža u Srbiji od danas je jača za 28 novih javnih beležnika, koji su položili zakletvu pred ministarkom pravde Republike Srbije Majom Popović.\n„Zaklinjem se svojom čašću da ću poštovati pravni poredak Republike Srbije i da ću delatnost javnog beležnika obavljati zakonito, savesno, pošteno i nepristrasno“, izgovorili su i potpisali novi javni beležnici danas u Ministarstvu pravde, na svečanoj ceremoniji polaganja zakletve.\nMinistarka pravde Maja Popović tom prilikom je istakla da je u cilju postizanja potpune i jednake zastupljenosti javnobeležničkih mesta, imenovala nove beležnike za područja 19 osnovnih sudova. Ukazala je da poverena javna ovlašćenja iziskuju najviši stepen odgovornosti u obavljanju delatnosti koju su odabrali, te da kroz svoj rad opravdaju poverenje koje im je dato ovim izborom.\nPredsednik Javnobeležničke komore Srbije Srbislav Cvejić zahvalio je ministarki Popović i Ministarstvu pravde na podršci i zalaganju za jačanje javnobeležničke profesije, kao stuba pravne sigurnosti u Republici Srbiji.\n„Od novih javnih beležnika očekujemo da javnobeležnički sistem u Srbiji učine još efikasnijim“, rekao je Cvejić i izrazio uverenje da će oni, zajedno sa 197 javnih beležnika koji već obavljaju svoje dužnosti, nastaviti da opravdavaju poverenje koje je beležnicima ukazano i da garantuju sigurnost pravnog prometa u Republici Srbiji.\n„Javno beležništvo u Republici Srbiji je od 2014. godine, kada je uspostavljeno, ostvarilo osnovne funkcije javnog beležništva – a to su zaštita prava stranaka, ubrzanje i kontrola pravnog prometa i olakšanje rada pravosuđu. Na te rezultate smo ponosni, ali smo istovremeno svesni da se na tome ne smemo zaustaviti i da je naš zadatak da stalno unapređujemo profesiju, da jačamo i širimo mrežu javnih beležnika“, naglasio je Cvejić.\nPredsednik JKS je upozorio i da će se na pleđima novih kolega od samog početka nađi obaveza da budu dostojni profesije kojoj od danas pripadaju. „Dužnost mi je da vam kažem i da je važno da budete svesni da se propust jednog javnog beležnika odražava na celu javnobeležničku profesiju. Mi moramo imati visok prag tolerancije i u svemu moramo da pokažemo dostojanstvo i stručnost“, rekao je Cvejić.\nJavnobeležnička komora Srbije raspisala je ove godine u februaru, po rešenju ministra pravde, Konkurs za imenovanje javnih beležnika za upražnjena mesta i nakon sprovedenog postupka dostavila Ministarstvu pravde mišljenje o prijavljenim kandidatima.\nZa javnog beležnika može biti imenovana osoba sa završenim pravnim fakultetom, položenim pravosudnim i javnobeležničkim ispitom, kao i sa najmanje pet godina radnog iskustva na pravnim poslovima. Među novim beležnicima je osam advokata i devet dojučerašnjih javnobeležničkih pomoćnika, kao i jedan javni tužilac.\nSedmoro novih javnih beležnika dobiće Beograd, dvoje Niš, po jednog javnog beležnika na ovom konkursu dobili su gradovi Novi Sad, Zrenjanin, Zaječar i Čačak, kao i opštine Mali Iđoš, Aleksandrovac, Kovačica, Blace, Irig, Smederevska Palanka, Lajkovac, Lučani, Temperin, Vlasotince, Sečanj, Čajetina, Arilje, Rača i Kosjerić.\nSa 28 novih javnih beležnika, u Srbiji će biti ukupno 225 javnobeležničkih kancelarija, koje će biti otvorene kada novi javni beležnici prođu dalju proceduru i ispune uslove u pogledu prostorija i opreme.\nU ovom trenutku, još nema javnih beležnika za područja osnovnih sudova u Dimitrovgradu, Knjaževcu, Majdanpeku i Sjenici, za koje se na ovogodišnjem konkursu nisu javili kandidati koji ispunjavaju uslove.


Star Master | Silosi, farme i ekonomije\nSTAR MASTER video security sistem se primenjuje na svim lokacijama gde nije moguće ili je ne isplativo obezbeđenje sa ljudstvom, poput SILOSA , FARMI I EKONOMIJA na slici i svih ostalih infrastukturnih sistema koji rade na čuvanom objektu.\nDanašnji uslovi poslovanja i zahtevi tržišta od ovakvih objekata traže spremnost na rad u različitom ritmu i sa različitim intenzitetom vezanim za sezonske i robne specifičnosti što otežava situaciju kod angažovanja ljudstva u potrebnom broju i sa određenom kvalifikacijom.\nNaš sistem Vam daje mogućnost maksimalne racionalizacije potrebnog angažovanja kroz sistem praćenja i analize izvršavanja svih radnih naloga,takođe i kontrolu pristupa i bezbednost objekta u radno vreme i van radnog vremena kao i sprečavanje nedozvoljenih radnji 24h-365 dana.\nUparivanjem alarmnih i protiv požarnih javljača na jednom mestu objedinjavamo sve aspekte zaštite objekata i robe koja se na njima nalazi.Kontrolom poštovanja primene mera zaštite na radu i bezbednost zaposlenih se podiže na viši nivo.\nTehnički sistemi zaštite su pojedinačno ili funkcionalno povezani video sistemi koji se sa mesta nadgledanja bežičnim putem ili internetom prenose u monitoring centar za obradu i arhiviranje vanrednih događaja. Zahvaljujući kompletnoj kompatibilnosti tehnike i ljudstva sprečavaju se neželjeni događaji. Bez obzira na izazove različitih uslova osvetljenosti,kvalitet slike je ono po čemu je Sony najbolji.\nIskustvo govori da se maksimalnim isključivanjem ljudskog faktora, a uz primenu videoobezbeđenja ostvaruje velika ušteda na troškovima obezbeđenja,pri čemu se samo obezbeđenje podiže i do 100% uz osiguranje sve imovine u kadru kamere (100 m-pod uglom od 90 stepeni). Brigu o bezbednom poslovanju kao i brigu o bezbednosti objekata i zaposlenih prepustite nama.


02.09.2019 u 17:03\nUhapšeni službenici uprave za građevinsko zemljište\nNOVI SAD – Pripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za suzbijanje korupcije Višeg javnog tužilaštva u Novom Sadu, uhapsili su pet osoba osumnjičenih da su izvršile više koruptivnih krivičnih dela. Uhapšeni su Z.L.(1957) i D.B.P.(1964) službenici Gradske uprave za građevinsko zemljište i investicije Novi Sad zbog postojanja osnova sumnje da su izvršili krivično delo zloupotreba službenog položaja u saizvršilaštvu, kao i M.M. (1961) radnica JKP „Put” Novi Sad zbog sumnje da je izvršila krivično delo zloupotreba službenog položaja. Takođe, zbog sumnje da je izvršio krivično delo zloupotreba položaja odgovornog lica, uhapšen je S.T. (1971) odgovorno lice u privrednom društvu „MN” d.o.o Loznica i M.N. (1957) zakonski\n30.08.2019 u 18:00\nČaplinov 130. rođendan uz Zagrebačku filharmoniju\nNovi Sad – Čarli Čaplin povezaće, ako niko drugi ovih dana, Srbiju i Hrvatsku. U Novi Sad stiže Zagrebačka filharmonija koja će tu tri večeri, od 3. do 5. septembra, nastupati pod dirigentskom palicom Krešimira Batinića i vedrim nebom u Parku prisajedinjenja, dajući uživo zvuk nemim filmovima Čaplina, jednog od najvećih svetskih komičara, povodom njegovog 130. rođendana, koji se obeležava ove godine. Uz Zagrepčane, nastupaće i šest odabranih novosadskih muzičara. Scensko-muzički spektakl „Fil(m)harmonija” u Novom Sadu deo je projekta EU prekogranične saradnje između Hrvatske i Srbije. Posle Novog Sada, slede nastupi u Iloku u Hrvatskoj, a sledeće godine u Subotici i Vukovaru, kažu u Muzičkoj omladini Novog Sada, koja je partner u projektu, dok je njegov nosilac Zagrebačka\n25.08.2019 u 20:17\nEđšegova kapija u srednji vek\nNovi Sad – Dvorac Eđšeg u ulici pisca Antona Čehova odiše šarmom starog građanskog Novog Sada, a na kratko je dobio novu – srednjovekovnu ulogu. Kada je reprezentativno zdanje u stilu ekliktike podignuto krajem 19. veka, bilo je to za potrebe građanskog streljačkog društva. Poznato je i kao Stara streljana i koristilo se takođe za balove. Eđšeg je nedavno postao, kako to jezikom naučne fantastike kažu u ovoj današnjoj kulturnoj stanici grada, portal u drugo doba. Dobio je izgled srednjovekovnog utvrđenja, u saradnji s udruženjima za srednjovekovnu kulturu i tradiciju „Crveni gavranovi”, „Beli vukovi” i Savezom srednjovekovnih borilačkih sportova Srbije. Prvi srednjovekovni festival „Mačfest” prikazao je tu prošlog vikenda život ljudi u doba srednjeg veka i približio neke njegove\n20.08.2019 u 17:03\nUtopio se pecaroš u Novom Sadu, poginuo biciklista u Futogu\nNovi Sad – Stariji pecaroš utopio se danas u Novom Sadu, na ušću kanala DTD u Dunav. Njegovo beživotno telo je nakon potrage policije pronađeno, a pretpostavlja se da je on ispao iz čamca. Prema nezvaničnim informacijama, policija je o tome obaveštena nešto pre devet časova ujutro. Poginuo biciklista u Futogu Novi Sad – U saobraćajnoj nesreći koja se jutros dogodila u Futogu poginuo je biciklista. Njega je oborio automobil i ekipa hitne pomoći mogla je samo da konstatuje smrt. Do nesreće je došlo u Ulici cara Lazara, kod raskrsnice sa Sremskom, oko pola sedam ujutro. S. K.\n19.08.2019 u 18:01\nNastradao čovek u požaru u porodičnoj kući na Telepu\nNOVI SAD - Stariji muškarac nastradao je u požaru, koji je izbio u kući u Bolmanskoj 2, u novosadskom naselju Telep, nešto posle 12 sati. Pretpostavlja da se nesrećni čovek ugušio, jer je njegovo telo pronađeno u delu kuće koji nije zahvatila vatra, prenose novosadski mediji. Portparol Službe hitne pomoći u Novom Sadu dr Ivana Ramović izjavila je za Novosti da je njihova lekarska ekipa primila poziv od vatrogasaca u 12,48 sati. „U kući je zatečeno beživotno telo muškarca i naša ekipa je mogla samo da konstatuje smrt”, rekla je dr Ramović za Novosti. Vatra je iz još neutvrđenih razloga buknula u dvorišnom delu kuće u kojoj se, prema prvim informacijama, nalazio njen vlasnik. Pretpostavlja se da je nesrećni čovek pokušavajući da se spase otišao u ulični deo kuće, koji nije bio\n28.07.2019 u 10:22\nEksplozija u garaži Gradskog saobraćajnog prevoza Novi Sad\nU garaži Gradskog saobraćajnog prevoza Novi Sad sinoć je došlo do eksplozije, preneli su mediji. Nešto posle 22 časa, došlo je do eksplozije i požara u krugu dvorišta GSP Novi Sad na Futoškom putu. Prema prvim informacijama, u požaru su izgorela dva autobusa gradskog prevoznika, a tom prilikom nije bilo povređenih, preneo je portal O21.rs Novosadski vatrogasci su brzo došli u sedite GSP-a, ali jedino što su mogli je da ugase vatru koja je potpuno spalila dva autobusa koja su bila parkirana na parkiralištu. Za sada nema informacija u GSP kako je došlo do požara, a uzrok vatre i obim štete utvrdiće istraga.\nNOVI SAD - Jedna devojka i jedan mladić povređeni su u saobraćajnom udesu, koji se dogodio nešto pre 22 časa u Novom Sadu, na uglu Bulevara oslobođenja i Braće Ribnikar. Hitna pomoć je, prema rečima očevidaca, stigla oko 22 sata. Očevici, koji su automobilom prolazili pored mesta nesreće, za Tanjug kažu da su u sudaru učestvovali automobili marke „audi” i „opel”. „Koliko smo uspeli da vidimo na mestu nezgode, devojci je povređena glava, a mladiću noga. Lekari Hitne pomoći su im na licu mesta ukazali medicinsku pomoć”, navode očevici, prenosi Tanjug. Nije poznato kako je došlo do udesa.\n07.12.2019 u 20:00\n07.12.2019 u 18:51\n07.12.2019 u 18:31\n07.12.2019 u 17:50\nZemljodelac Novko nije se vratio svojoj Julki i nejači\n07.12.2019 u 16:59\nNaš pop dade obe kćerke za katolike\n07.12.2019 u 16:50\nMedvedev: Dogovora o gasu neće biti ako Kijev nastavi da uslovljava


Radivoje Trbić, direktor IDDEEA: Savjet ministara ne želi izgradnju zgrade - Opcija\nRadivoje Trbić, direktor IDDEEA: Savjet ministara ne želi izgradnju zgrade\nSarajevo – U Savjetu ministara BiH nema volje da bude izgrađena zgrada u kojoj bi bilo sjedište Agencije za identifikaciona dokumenta, evidenciju i razmjenu podataka BiH (IDDEEA), rekao je juče vršilac dužnosti direktora te agencije Radivoje Trbić.\nOn je pojasnio da aludira na neke predstavnike iz FBiH, s obzirom na to da je u jednom od ranijih revizorskih izvještaja bilo primjedbi da je potrebno sagledati mogućnost prenosa vlasništva zemljišta na BiH.\nMislim da je u tome problem. Savjet ministara mora da donese odluku o projektnom finansiranju, a na nju čekamo od 2015. godine. Objekat bi trebalo da bude građen na zemljištu bivše vojne neperspektivne imovine, tačnije kasarne u Trapistima kod Banjaluke. To zemljište je dodijeljeno Vladi RS i sada je u njenom vlasništvu, a ona sa IDDEEA ima ugovor o građenju objekta.\nObjekat bi trebalo da bude u vlasništvu IDDEEA, a zemljište u vlasništvu Vlade RS. Zemljište bi trebalo da uredi IDDEEA, a zakup koji će trajati 99 godina neće plaćati, pojasnio je Trbić na sjednici Komisije za finansije i budžet Predstavničkog doma Parlamenta BiH.\nTrbić kaže da je vrijednost izgradnje i opremanja objekta 22,5 miliona KM.\n“Građevinska dozvola ističe 10. oktobra i ako odmah ne bude raspisan tender za izgradnju, koji dugo traje, može doći do situacije da ne bude izabran izvođač do tog roka, a onda kad istekne građevinska dozvola, mora se ići u ponovnu proceduru”, istakao je Trbić, podsjetivši da IDDEEA trenutno radi u privatnom prostoru i da uslovi nisu adekvatni sa više aspekata.


Ruski eksperti pripremaju deklaraciju o krizi u Siriji - 20.12.2016, Sputnik Srbija\nStručnjaci rade na tekstu Moskovske deklaracije o hitnim koracima za unapređenje rešenja sirijske krize i Rusija, Turska i Iran spremni su da budu njihovi garanti... 20.12.2016, Sputnik Srbija\nrusija, vesti, svet, iran, sirija, hosein dehkan\n13:20 20.12.2016 (Osveženo: 12:38 12.10.2021)\n„Danas stručnjaci rade na tekstu Moskovske deklaracije o hitnim koracima za unapređenje sirijske krize. To je čvrst i krajnje neophodan dokument“, rekao je Šojgu.\n„Svi dosadašnji pokušaji da dođe do dogovora o zajedničkim akcijama koje preduzimaju Sjedinjene Države ili njihovi partneri, bili su osuđeni na propast. Nijedan od njih nije imao stvaran uticaj na situaciju ’na terenu‘“, istakao je ministar.\n„Usvajanje deklaracije na nivou ministara odbrane i ministara spoljnih poslova predviđa našu spremnost da delujemo kao garanti i zajednički rešimo aktuelna pitanja situacije u Siriji. Zbog toga podržavamo usvajanje ove deklaracije“, rekao je ruski ministar odbrane.\nOn je dodao da je ruska vojska spremna da razgovara o daljim koracima o saradnji na tom pitanju.\n19 Decembar 2016, 13:43\nIran spreman na saradnju sa Rusijom o Siriji\nMinistarstvo odbrane Irana spremno je za saradnju u rešavanju sirijske krize, izjavio je ministar odbrane Irana brigadni general Husein Degan tokom sastanka sa ruskim kolegom Šojguom.\n„Imali smo dva telefonska razgovora i uložili napore da bismo pokazali volju iranske strane za unapređenje saradnje sa vama da bi se na sastanku ministara spoljnih poslova postigle određene transparentne tačke“, rekao je Degan.\nRusija uspela u Alepu da razdvoji teroriste od umerene opozicije\nRusija je uspela u Alepu da uradi ono što Americi nije uspelo — da razdvoji teroriste od umerene opozicije u Siriji: prvi su „u velikoj meri“ uništeni, a drugi „najvećim delom“ evakuisani u Idlib i druge sirijske provincije, izjavio je ruski ministar odbrane tokom sastanka sa svojim turskim kolegom Fikrijem Išikom.\n„Uradili smo posao koji su nam mesecima obećavali da će izvršiti naše kolege iz Sjedinjenih Američkih Država, da odvojimo umerenu opoziciju od terorista, da bismo mogli da nastavimo da se borimo sa njima“, rekao je Šojgu.\n„Našim zajedničkim naporima taj posao je sada završen i, faktički, došlo je do razdvajanja terorista, koje smo uglavnom uništili, od umerene opozicije koja je najvećim delom evakuisana iz Alepa u Idlib i druge provincije“, konstatovao je ministar.\n17 Decembar 2016, 16:31\nRusija za višestruku saradnju sa Iranom u vojnoj oblasti\nRusija se zalaže za dugoročnu i višestruku rusko-iransku saradnju u vojnoj oblasti, izjavio je ruski ministar odbrane na sastanku sa svojim iranskim kolegom.\n„Naši odnosi odlikuju se visokim nivoom poverljivog političkog dijaloga i spremnosti za koordinaciju pristupa u širokom spektru globalnih i regionalnih pitanja. Zalažemo se za dugoročnu i višestruku rusko-iransku saradnju u vojnoj sferi“, istakao je Šojgu.\nOn je dodao da „redovni kontakti ministara odbrane Rusije i Irana omogućavaju visoki stepen razumevanja, efikasnu koordinaciju rada i napredak zajedničkih projekata u vojnoj oblasti“.


Beker o Đokoviću: Prvo sam promenio njegov mentalitet\nTokom tog perioda je Novak osvojio čak sedam Grend Slem titula.\nBeker je bio gost podkasta Matsa >> Pročitaj celu vest na sajtu B92 << Vilandera i ispričao je kako je izgledao njihov odnos i kako je Boris uticao na Novaka.\n"Počeo sam sa njegovim mentalitetom, pošto je možda i najvažnija stavka način na koji pristupate mečevima. Novak je zalutao, gubio je finala od Rafe i Rodžera, pa je mentalno pao. Pomogao sam mu, popravio sam njegovo pozicioniranje na terenu, mislim da je u nekim situacijama bio previše defanzivan. On je čvrst momak, neće dozvoliti da ga neko tek tako pobedi", rekao je Boris Beker.\n"Novak i Rodžer su bili veliki rivali, naravno, sećam se dobro kako je to izgledalo kada sam prvi put sedeo pored terena i gledao. Posle meča je situacija bila čudna, svako sedi u svom delu svlačionice, dok Edberg (tadašnji Federerov trener) i ja stojimo i razgovaramo kao da smo u parku"\nNezavisne Novine: Beker o Đokoviću: Bio je zalutao\nNOVAK JE ZALUTAO, PA JE MENTALNO PAO! Beker otkrio sa NEPOZNATE detalje iz karijere Srbina! IMAO JE OZBILJNE PROBLEME\nBivši trener Novaka Đokovića, proslavljeni Nemac Boris Beker, ispričao je kako je uticao na mentalitet srpskog tenisera


Omladinac Sitija usmrtio dve osobe\nFudbalski Tipovi > Fudbal Vesti > Omladinac Sitija…\nKortni Mepen Valter, član omladinskog tima šampiona Engleske, provešće narednih 16 meseci u zatvoru zato što je divljanjem za volanom izazvao smrt dve osobe.\nPrebrza i nekontrolisana vožnja talentovanog engleskog fudbalera koštala je 1. septembra života dve osobe – brata i sestru Kulvanta Singa i Ravel Kaure.\nKortni Mepen Valter (18) za volanom svog Mercedesa c200 vozio je skoro 100 km/h u mančesterskoj zoni gde je propisana duplo manja brzina. Izgubio je kontrolu nad vozilom i sudario se sa Nisan Mikrom, u kojoj su bili Sing i Kaura i na mestu ih usmrtio.\nOdlukom sudije u Mančesteru robijaće narednih 16 meseci.\nBrat i sestra Sing i Kaura stigli su u Englesku 2001. godine, bežeći od talibana. Tokom njihove pogibije na zadnjem sedištu automobila sedela su dva Ravelina sina i takođe zadobila povrede.\nMladi fudbaler plakao je na dosadašnjim ročištima i priznao krivicu.\nJoš nije odigrao nijedan meč sa Mančester siti, a nastupao je za mlađe kategorije reprezentacije Engleske.


» MTS U NAORUZANJU RV I PVO » Vazduhoplovi » Iljušin IL-14\n1 Iljušin IL-14 taj Čet Maj 01, 2014 8:03 pm\nNATO naziv Crate jest dvomotorni sovjetski putnički (transportni) avion proizvođen u raznim varijantama u SSSR,Čehoslovačkoj,Istočnoj Nemačkoj (DDR) i Poljskoj u periodu između 1954 do 1960 godine.Bio je namenjen za kratke i srednje linije vazdušnog putničkog saobraćaja te vojnim potrebama kao transportni,desantni i sanitetski avion.\nPrvi od 6 aviona Iljušin Il-14P koji su uključeni u flotu JAT-a, doleteo je u Beograd 28. januara 1957. godine. Ovi avioni su bili namenjeni proširenju flote JAT-a uglavnom na domaćim i selektivno, međunarodnim linijama. JAT nije izabrao ove avione nego su oni nabavljeni na osnovu dogovora između državno-privrednih delegacija Jugoslavije i SSSR u cilju uravnoteženja robne razmene između dveju zemalja. U to vreme JAT je već koristio avione Konver CV-340 (sa 44 sedišta) koji su u odnosu na Iljušin Il-14P(sa 18 do 26 sedišta), odlikovali većom nosivošću, povećanom udobnošću putovanja, povećanim doletom, bio je opremljen modrenim navigacionim i radio uređajima i bio je ekonomičniji u eksploataciji u odnosu na njih. No i pored toga ovi avioni su u floti JAT-a leteli skoro 6 godina da bi 1963. godine bili ustupljeni Jugoslovenskom ratnom vazduhoplovstvu, koje je ove letilice uključilo u svoju transportnu jedinicu.


Često izgleda da se odnosi dvije zemlje odvijaju u dva paralelna svijeta, smatra Ćerimagić\nMogu li negativnu političku retoriku, prije svega na relaciji Sarajevo – Beograd, zamijeniti konkretni oblici ekonomske i svih drugih oblika saradnje? To je ključno pitanje koje postavljaju analitičari u BiH, nakon razgovora premijera BiH i Srbije Denisa Zvizdića i Aleksandra Vučića u Beogradu, naglašavajući da će se time poboljšati situacija u regionu ali i ojačati zajednička perspektiva dvije države - a to je članstvo u EU.\nDosadašnji odnosi između BiH i Srbije, bili su opterećeni prije svega događajima iz prošlosti, kojim se najčešće vraćaju lideri, umjesto pogleda u budućnost, razvijanja ekonomske saradnje, rasta trgovinske razmjene i povećanja stranih investicija, kaže analitičar Evropske inicijative za stabilnost, Adnan Ćerimagić. On takođe navodi kako često izgleda da se odnosi dvije zemlje odvijaju u dva paralelna svijeta.\n„Prvi je retorički u kojem ima svega – teških riječi, nadmudrivanja, prijetnji, beskrajnih rasprava o prošlosti, do drugog ekstrema u kojem se osim poziva za pomirenje čuju čak i prijedlozi za neke oblike bratstva i jedinstva.\nDrugi je svijet konkretnih političkih poteza u kojim se nije dešava gotovo ništa osim povremenih posjeta, prije svega na relaciji Beograd - Sarajevo, Banjaluka – Beograd, Sarajevo - Novi Pazar. Nadam se da će u budućnosti, i pozitivna i negativna retorika biti pretočena u konkretne korake i oblike saradnje. Bitno je da se što više govori o interesima privreda i građana dvije države, kako bi bilo sve više pozitivnih političkih poteza koji će prije svega, unaprijediti život građana i u jednoj i u drugoj zemlji“, kaže Ćerimagić.\nBudućnost u proizvodnji malina i nastupa na trećim tržištima\nU posljednje vrijeme se saradnja BiH i Srbije povezuje sa boljim odnosima Bošnjaka i Srba. Na pitanje, da li se može međudržavna saradnja graditi na nivou etničkih zajednica, politčki analitičar Esad Bajtal kaže:\n„S obzirom na krvavu ratnu prošlost, možda, ponavljam možda je to red poteza. Iako u principu stvari treba da rješavaju države, lideri koji vode te zemlje na način uobičajenog političkog rješavanja problema. Između BiH i Srbije, potreban je niz uzajamnih ustupaka, bez maksimalističkih zahtjeva, neki srednji put ili staza na kojoj dobijaju i jedni i drugi, na kojoj i jedni i drugi odbacuju neke svoje iluzije.\nTo je put koji može voditi poboljšanju odnosa, put koji želi većina normalnih građana i jedne i druge zemlje. A to je većina, bez obzira šta nude političke propagande i koliko žele baš njih privući na svoju stranu. Većina građana želi živjeti normalno i u miru. Iz Beograda se čula lijepa priča ali je pitanje da li nas može ponovo zavarati? Teško je vjerovati balkanskim politikama i balkanskim političarima. Ali sve je više građana i u BiH i u Srbiji, koji su siti gladi i siromaštva, kojim je dosta dizanja tenzija i prijetnji ratom. Oni žele konkretne privredne projekte, koji će donijeti bolji život.“\nUpravo o takvim projektima bilo je razgovora na sastanku dvije delegacije u Beogradu. Podržavajući takvu orijentaciju, ekonomista iz Banjaluke Damir Miljević ističe da je privredna saradnja najbitnija u odnosima dvije zemlje.\n„To je važno pogotovo zbog situacije u kojoj je posljednjih godina isplivavalo sve ono što ne doprinosi dobroj međudržavnoj saradnji. S obzirom da su naše ekonomije relativno kompatibilne, vidim mogućnost za unapređenje međusobne robne razmjene ali i zajedničkog nastupa na inostranim tržištima... Naprimjer, BiH je postala veliki proizvođač malina što je Srbija već odavno i tu vidim mogućnost nastupa na trećim tržištima. Zatim, fabrike namjenske proizvodnje, i tu bi se zaista mogli dobro povezivati kao i u još mnogo područja otvorenih za saradnju“, ističe Miljević\nBoljim odnosima BiH i Srbije trebalo bi doprinijeti i najavljena posjeta Sarajevu, predsjednika Srbije Tomislava Nikolića\nEkonomski analitičar, takođe iz Banjaluke Zoran Pavlović posebno ističe da je saradnja u privredi recept da se zaborave političke razmirice, koje štete poslovnoj klimi.\n„Saradnja sa Srbijom je mnogo šira od graničnog prelaza ili mosta kod Bratunca. Srbija ima status bescarinskog izvoza prema Ruskoj Federaciji te je građevinska industrija okrenuta tom tržištu. Zajedničkom saradnjom i nastupom sa firmama iz Srbije to bi na neki način bilo omogućeno i BiH. Srbija je duboko na putu evropskih integracija tako da BiH može mnogo naučiti da ne bi ponavljala neke greške.\nSaradnja Vlade Srbije i Vijeća ministara BiH te definisanje zajedničkih projekta, dovelo bi do novog zapošljavanja i trebalo bi biti na vrhu liste prioriteta, kako ministarstava tako i bh. poslovne zajednice. Ta saradnja, mogla bi biti lokomotiva koja će voditi boljim ukupnim odnosima jer je definitivno dosta političkih razmirica, razdora i poitičkih tenzija“, smatra Pavlović.\nBoljim odnosima BiH i Srbije doprinijeće svakako najavljena posjeta Sarajevu, predsjednika Srbije Tomislava Nikolića, planirana za naredni mjesec. Dvije zemlje imaju i istu viziju za budućnost – članstvo u EU, iako BiH dosta kaska za Srbijom, kaže Adnan Ćerimagić.\n„Srbija je otvorila šest pregovaračkhi poglavlja a BiH tek odgovara na Upitnik EU. Važna je saradnja u ovoj oblasti, zbog pomoći koju BiH može dobiti od susjedne zemlje ali i zbog činjenice da se 50 posto građana u 14 zemalja od ukupno 28 članica EU, izjasnilo protiv proširenja. Stoga zajedničko djelovanje a ne negativna retorika koja stiže do EU, može pomoći i jednoj i drugoj zemlji“, kaže Ćerimagić.\nMeđu brojnim projektima koje su podržale delegacije dvije zemlje na sastanku u Beogradu je i „Valterov put“ od Sarajeva do Beograda, koji bi privukao turiste u obje zemlje.\nTako bi Valter „koji je branio Sarajevo“, mogao odigrati i ključnu ulogu u boljim odnosima BiH i Srbije.\nOd zlata malina\nTV Liberty 1059. emisija\nVučić i Zvizdić poručili da su prioriteti mir i stabilnost


EU o Siriji i sporazumu\nBritanski ministar spoljnih poslova Vilijam hejg i njegov belgijski kolega Didije Rejnders\nČlanice Evropske unije duboko podeljene u pogledu Sirije; danas predstavljen i izveštaj Ketrin Ešton o normalizaciji odnosa Beograda i Prištine\nDanas su evropski ministri spoljnih poslova na redovnm zasjedanju, pored ostalog, imali i izvještaj visoke predstavnice EU o nedavnom dogovoru premijera Srbije i Kosova, dok je glavna tema, ipak, bila Sirija i pitanje da li nastaviti sa embargom na isporuku oružja, koji ističe sa posljednjim danom ovog mjeseca. Sirija je bila i tema briselskih susreta predsjedavajućeg Generalnom skupštinom UN, Vuka Jeremića.\nDanas je za evropske minisitre bila prilika da iz prve ruke čuju izvještaj o procesu normalizacije odnosa Beograda i Prištine.\n"Izvjestiću o sastanku izmedju premijera Dačića i Tačija i o dogovorenom planu implementacije sporazuma. Obje vlade su podržale plani želim im uspjeh u nastavku procesa", saopštila je uoči susreta visoka predstavnica EU Ketrin Ešton.\nKako je najavljeno, o Srbiji i njenom evropskom putu je, izmedju ostalog, sa briselskim sagovornimcima govorio i predsjedavajući Generalne skupštine Vuk Jeremić tokom svoje današnje posjete Briselu. Ipak, glavna tema razgovora je bila Sirija.\nJeremić je ocijenio je sirijska kriza jedno od najkomplikovanijih svjetskih pitanja s mogućim veoma ozbiljnim posljedicama po mir i stabilnost, ne samo na Bliskom istoku, već celom svijetu. Prema Jeremićevim riječima, razgovaralo se o predstojećoj međunarodnoj konferenciji o Siriji, za koju se svi nadaju da će doneti napredak u rješavanju krize.\n"Mnogo energije se ovog trenutka troši da bi se prevazišle prepreke u reševanju sirijskog problema", istakao je Jeremić.\nPo ptanju Sirije su evropske članice duboko podijeljene. Dok Velika Britanija i Francuska zagovaraju prestanak embarga na isporuku oružja sirijskim pobunjenicima, znatan broj evropskih država se snažno protivi toj ideji, vjerujući da se sirijski konflikt mora riješiti mirnim putem i ne želeći dići ruku za to da njihova zemlja uzme aktivno učešće u vojnoj podršci sirijskim pobunjenicima.


FoNet portal :: Pretraga / tagId=144241\nTag: protivljenje, Pogodaka: 9\nVećina Nemaca je protiv prijema Ukrajine u NATO, barem u idućim godinama, pokazuje anketa "Dojčlandtrenda" (Deutschlandtrend), objavio je danas Dojče vele (DW).\nKijev želi u NATO\nPredsednik Ukrajine Volodimir Zelenski izjavio je danas da njegova zemlja i dalje želi članstvo u NATO, uprkos protivljenju Rusije i skepticizmu pojedinih zapadnih država.\nSi i Putin protiv širenja NATO\nPredsednici Rusije i Kine Vladimir Putin i Si Đinping izjasnili su se danas protiv širenja NATO i pozvali taj zapadni vojni savez da prekine s politikom i ponašanjem iz doba hladnog rata.\nSrbija protiv sankcija\nPredsednik Srbije Aleksandar Vučić izjavio je danas na sednici Vlade da je protiv bilo kakvih sankcija protiv bilo koga u Republici Srpskoj i da će predložiti da i Vlada zvanično izađe s takvim stavom, a poručio je i da više nikada neće biti blokade na Drini.\nSavet bezbednosti UN usvojio je večeras jednoglasno s 15 glasova "za" rezoluciju kojom je produžen mandat vojne misije Evropske unije u Bosni i Hercegovini EUFOR Althea, a na sednici su zapadne zemlje podržale visokog predstavnika, čijem se imenovanju protive Rusija i Kina.\nProtivljenje stavovima suda\nAdvokatska komora Srbije (AKS) saopštila je danas da su predstavnici AKS na sastanku sa predsednicom Vrhovnog kasacionog suda Jasminom Vasović izneli protivljenje advokature donetim pravnim stavovima Građanskog odeljenja Vrhovnog kasacionog suda od 16. septembra.\nStanari se plaše klizišta\nStanari ulica Banjički venac, Goleške, Rajka Mitića i Generala Pavla Jurišića Šturma najavili su danas da će se na javnoj sednici Komisije Skupštine grada Beograda za planove usprotiviti da u bloku između tih ulica bude izgrađen stambeni objekat sa 95 stanova, jer se radi o klizištu, staroj i već sada nefunkcionalnoj infrastrukturi.


KOMS: Konkurs za istraživača/icu, saradnika/cu - Mingl\nAlternativni izveštaj četvrtu godinu zaredom i angažovanje saradnika istraživača sprovodi se kroz projekat: Glas mladih u demokratskim procesima koji realizuje Krovna organizacija mladih Srbije u saradnji sa Beogradskom otvorenom školom, u okviru programa Civilno društvo za unapređenje pristupanja Srbije Evropskoj uniji, uz podršku Švedske.\nIstraživanje obuhvata korišćenje različitih metoda istraživanja koji su korišćeni u prethodna tri izveštaja: desk istraživanje, kvalitativno (fokus grupe i dubinski intervjui) i kvantitativno (onlajn upitnik). Kao dodatak za izveštaj za 2020. godinu biće urađena i analiza rada resornih i drugih važnih institucija za mlade i urađena dva predloga javnih politika za teme koje mladi prepoznaju kao prioritetne.\nIz sredstava institucionalne podrške plan je da se angažuje jedan saradnik/ca-istraživač/ica koji bi pomogli glavnom istraživaču na realizaciji istraživanja, obradi podataka i pisanju izveštaja i predloga politike.\nRok za prijavu na konkurs: 29. februar 2020. godine do 23:59 časova\nNaknada za istraživača/icu: 95.000 dinara bruto\nKratak opis motiva prijave, izazova koji te očekuju ili predlog za unapređenje Alternativnog izveštaja (po izboru do jedne strane)\nZa više informacija možeš kontaktirati imejl: stefan.djordjevic@koms.rs ili broj telefona: 062467277


Dogovor SSP, DS i Narodne stranke - JUGPRESS\nDogovor SSP, DS i Narodne stranke\nLideri tri opozicione partije – Stranke slobode i pravde (SSP), Demokratske stranke i Narodne stranke, postigli su dogovor o zajedničkoj listi na narednim izborima, piše list Nova od četvrtka.\nPrema pisanju lista, ostaje da svaka od tih partija na stranačkim organima izglasa tu odluku, a rok za to je kraj oktobra.\nOsim toga, Dragan Đilas, Zoran Lutovac i Vuk Jeremić treba da se dogovore i oko kvota, odnosno na koji način će podeliti broj mandata nakon izbora.\nPrema saznanjima Nove, početna ponuda na stolu je bila svakome po 30 odsto, dok bi ostatak išao manjim pridruženim partijama. Međutim, SSP očekuje da, u skladu sa podrškom koju svako od njih ima među biračima, dobije duplo više mandata.\nU toj koloni naći će se i Pokret slobodnih građana i Pokret za preokret, a očekuju se i sve one stranke koje su podržale platformu o izbornim uslovima Narodne stranke. Podršku imaju i od predstavnika Skupštine slobodne Srbije, piše Nova.


Real prodao Zidana - Sportske.net\nReal prodao Zidana\nSada je situacija mnogo jasnija...\nBejlu stigla ponuda, hoće li postati drugi najplaćeniji igrač na svetu?Bejlu uvrede i rok od mesec dana...Okupljanje u ''kraljevskom klubu'', upoznali se Luka Jović i Luka ModrićNajveći transfer u istoriji srpskog fudbala dogovoren, čeka se Pogba!Azaru niko ne da broj, ipak, dobiće mitski dres!\nStvari su poznate, Luka Zidan neće krenuti sa ekipom u Montreal na pripreme, Real je prodao trećeg golmana.\nNaime, sin Zinedina Zidana je debitovao u ligi, ali nema šansu da brani, pa se seli u Santander.\nNekadašnjeg prvoligaša iz Kantabrije ćemo posle promocije gledati u drugoj ligi, pojačavaju se, a Zidan će se boriti za mesto sa iskusnim Ivanom Krespom koji je dugi niz godina branio za timove u Segundi.\nKako će se ovo odraziti na golmane?\nOdlaskom Zidana, najverovatnije ostane Navas, koga je Zinedin Zidan ubedio da će imati istu startnu poziciju kao Kurtoa, a mladi Lunjin će biti ili treći golman ili će na novu pozajmicu, prošle sezone je bio u Leganjesu.


Avganistan: Peti dan protesta zbog spaljivanja Kurana\nHiljade Avganistanaca protestuju već peti dan u četiri avganistanske provincije zbog nedavnog spaljivanja primeraka Kurana u najvećoj američkoj bazi u toj zemlji u Bagramu, saopštila je u subotu policija.\nIncidenti su prijavljeni u Mihtarlamu, glavnom gradu provincije Lagman, na severo-istoku zemlje. U pucnjavi koja se dogodila u tom gradu ranjeno je 15 demonstranata i oni su prebačeni u bolnicu, saznaje se iz policijskih izvora.\nPrema rečima očevidaca, oko 2.000 ljudi okupilo se u centru Mihtarlama protestujući zbog spaljivanja primeraka Kurana. Deo demonstranata počeo je da baca kamenice na zgradu guvernera provincije, pa su snage bezbednosti otvorile vatru na njih.\nProtesti u ostalim gradovima protiču za sada mirno, a demonstranti se okupljaju u provincijama Logar i Nangarhar na istoku, u Sari Pulu, Kapisi, Parvanu, Kunaru i Nuristanu, rekao je portparol ministarstva unutrašnjih poslova.\nU neredima koji su pratili proteste u protekla četiri dana poginulo je 24 ljudi, dok ih je na desetine ranjeno.\nU međuvremenu, američki predsednik Barak Obama je pre dva dana uputio "najiskrenije izvinjenje" avganistanskom narodu zboge te "greške" koja je učinjena iz "neznanja i nepažnje". Predstavnici međunarodne misije NATO-a u Avganistanu pokrenuli su istragu povodom tog slučaja.


VUČIĆ: Izjava Jankovića da su ga vrbovali stranci je istorijska i ući će u udžbenike! | Happy BSC portal\nPredsednik Aleksandar Vučić pozvao je medije u Srbiji da integralno puste izjavu Saše Jankovića, da su ga stranci vrbovali da učestvuje u promeni aktuelne vlasti jer, kaže, narod treba da to čuje.\nOna je istakao da je to istorijska izjava, veoma važna za našu zemlju i siguran je da će ući u udžbenike, ne odmah, ali za 20-30 godina svakako.\nPROČITAJTE JOŠ: PREDSEDNIK VUČIĆ: Moje oružje su rad i rezultati!\n-To nije pitanje da li će meni da otkaže srce, prenebegava se to što je u tome bilo pokušaja da se nađe način kako da uđe, da mi se približi, da ga prihvatim.... I on je to odbio- rekao je Vučić.\nUkazujući na primere napada iz regiona on je naveo pominjanje pokojnog patrijarha Irineja na "brutalan i jeziv" način, i upitao šta bi se dogodilo da je on, na primer, nešto tako rekao za kardinala Bozanića, iako mu to kaže ne pada ni na pamet.\n-Zamislite poređenje patrijarha Irineja sa Stepincem, kojeg oni veličaju u sveca, a patrijarha predstavljaju kao zločinca- naveo Vučić i dodao da će uskoro biti optužen svako ko ne bude optužio Srbe i Srbiju da su krivi za sve.\nNjegov odgovor na to je, kaže, da ljudima bar jednom mesečno treba objasniti da je ono najvažnije - rad, rad i samo rad, ne treba da očekujemo da će "božji darovi donositi novac s neba".\n-Moramo da radimo, jer rad je taj koji donosi novac, doosi razliku...- rekao je predsednik i istakao:\n-Oni pokušavaju da sklone mene ne zato što sam lep, pametan ili mnogo važan, već zato što su razumeli da je rukovodstvo veoma značajno u jednoj zemlji.\nKao primer je naveo Dubaji gde mnogi građani Srbije sada sve češće putuju jer je tamošnje rukovodstvo uspelo da od Dubaija načini moćan poslovni, ekonomski i turistički centar.\n-Zato im ja smetam, a ne zbog neke izgovorene reči- rekao je Vučić i podsetio na hajku koja je protiv njega vođenja zbog raščišćavanja terena za izgradnju Beograda na vodi, a danas, kaže, nema čoveka i među onima koji su ga napadali da ne "jure stanove" u tom naselju ili ne sede po kafićima i šetaju Promenadom.\n-A da li sam zadovoljan onoliko koliko želim, pa nisam, jer znam da uvek može više i bolje- kaže Vučić.\n-Zato su to vučice i vukovi, koji su trpeli udarce, navikli na zatvore i bili proganjani- kazao je Vučić.


TIVAT DOBIJA 4 HOTELA SA EKOLOŠKIM SERTIFIKATOM\nOpština Tivat i Turistička organizacija Tivat, u partnerstvu sa projektom “Razvoj niskokarbonskog turizma”, sprovode program podsticaja za dodjelu međunarodnih ekoloških sertifikata za hotele: EU Eko znak i Travelife. Tokom trajanja javnog poziva „Učinimo Tivat održivom turističkom destinacijom“, četiri tivatska hotela su iskazala interesovanje za dobijanje sertifikata: „Helada“, „Magnolija“, „Palma“ i „Astoria“. Već pomenuti partneri na ovom programu su postigli dogovor da do kraja 2018. ova četiri hotela, koja su ušla u program podsticajih mjera, usklade svoj rad sa principima „zelenog“ poslovanja te da oznaku kvaliteta dobiju besplatno zahvaljujući udruženim sredstvima partnera.\nOdabrani hoteli će imati prednosti u dobijanju pečata kvaliteta svog poslovanja, kroz finansijsku podršku u dijelu oslobađanja od plaćanja revizorskog pregleda, registracije i članarine, što će biti obezbjeđeno iz fondova partnera. Takođe, menadžementu i zaposlenima biće obezbjeđena tehnička podrška u cilju ispunjavanja kriterijuma za dodjelu sertifikata. Finansijsku podršku programu pružaju opštinski Sekretarijat za ekonomski razvoj i preduzetništvo, Sekretarijat za zaštitu životne sredine i energetsku efikasnost i Turistička organizacija Tivat.\nEkološki sertifikat podstiče odgovorno poslovanje, zaštitu životne sredine i racionalno korišćenje resursa uz ublažavanje negativnih posljedica klimatskih promjena u turističkom sektoru, dok hoteli dobijaju potvrdu garancije održivog poslovanja.\nKriterijumi koje hoteli moraju ispuniti odnose se na principe i politike zaštite životne sredine; racionalno korišćenje energije i vode, promociju ponude aktivnog turizma i zdravih stilova života, saradnju sa lokalnom zajednicom, stalne obuke osoblja i zajedničke aktivnosti sa gostima i posjetiocima. Sertifikovani hoteli troše manje, poboljšavaju ponudu i jačaju doživljaj destinacije. Posjedovanje sertifikata održivosti je komparativna prednost na međunarodnom tržištu, posebno kroz saradnju sa globalnim tur operatorima i dolazak turista iz zapadne i sjeverne Evrope, kao i sa udaljenih emitivnih tržišta.\nDodjela sertifikata održivosti za 4 tivatska hotela je značajan impuls održivom turističkom razvoju Crne Gore u cjelini i nesumnjivo će podstaći i ostale turističke poslenike da djeluju u skladu sa prirodnim okruženjem.


Mesna zajednica Baranda: POLAGANJE VENACA, POŠTA ZA OLGU PETROV\nAutor : ePančevo avg 31, 2019\nPovodom praznika Barande, u prisustvu predstavnika Saveta mesne zajednice Baranda, kabineta predsednika opštine i građana Barande, predsednik Saveta mesne zajednice Moma Vujčin i predsednik opštine dr Zoran Tasić položili su venac na spomenik narodnom heroju Olgi Petrov (1920 – 1942), rodoljubu iz Drugog svetskog rata, koja je streljana u logoru Banjica. Pored njih, venac je položila i delegacija Opštinskog odbora SPS Opovo.\nNakon odavanja pošte minutom ćutanja, Vujčin se obratio prisutnima, pozdravio goste i podseti prisutne na herojstvu i patritizam dvadesetdvogodišnje Olge Petrov iz Barande, koja je dala život u borbi za slobodu.\nDatum praznika Barande izabran je na osnovu događaja u noći između 28. i 29. avgusta 1944. godine, kada je partizanski odred iz Srema izvršio napad na nemačku policijsku stanicu u Barandi, koja se nalazila na mestu sadašnjih kuća na uglu ulica Maršala Tita i Oslobođenja.\nPartizani su napali iz pravca parka i tom prilikom je poginuo izvesni Toša Aćimović čije je partizansko ime bilo Mećava, tako da je kasnije i jedna ulica u Barandi nazvana Mećavina.\nsep 23, 2019 548 Vesti\nsep 23, 2019 333 Vesti


Turcima malo jedan, grade Novi Istanbul\nTurska uskoro dobija novi grad, Novi Istanbul, a "supermoderni" grad za oko milion stanovnika treba da bude podignut na obali Crnog mora. Jedna od njegovih glavnih građevina biće najveći aerodrom na svetu, sa šest pista, za 100 miliona putnika godišnje.\nNovi, "zeleni" grad, podignut u skladu sa najvišim ekološkim principima, prostiraće se na 40.000 hektara.\nDo aerodroma je predložena brza pruga, sa direktnom vezom do Taksima, centra "starog" Istanbula. Grad će biti podeljen na mahale, uz nastojanje da u njima budu zadovoljene potrebe svih društvenih grupa: mladih i starih, bogatih i onih manje imućnih.\nOvo nije prvi put da se u ovom veku govori o gradnji Novog Istanbula. Pre oko pet godina, stručnjaci iz Turske i sa američkog Univerziteta Perdju izneli su predlog da se izgradi drugi grad otporan na zemljotrese.\n- Budućnost Istanbula je sjajna i to je moja poruka investitorima. Zaista verujem u to iz više razloga. Jedan je uspon turske ekonomije, koja je u dinamičnoj vezi sa privredama Kine, Azije, Centralne Azije, Rusije, kao i EU. Zatim, tu su istorijske, geografske i kulturne veze Istanbula sa Evropom i konačno. mesto na kom se grad nalazi, na pola puta između Pekinga i Londona, Moskve i Kaira. U poslu sa nekretninama uvek govorimo da kuću prodaje 'lokacija, lokacija i lokacija', a Istanbul, definitivno, ima lokaciju - kaže Sidni Rasek.


Povrede muče Murinja i Rednapa – Nadlanu.com\nPovrede muče Murinja i Rednapa\nBEOGRAD, 4. aprila 2011. (Beta) - Treneri Žoze Murinjo i Hari Rednap rekli su da im povrede igrača zadaju velike probleme pred prvi meč četvrtfinala fudbalske Lige šampiona, u kojem se u Madridu sastaju Real i Totenhem.\n"Ako Kristijano Ronaldo bude igrao, biće to zato što smo on i ja odlučili da rizikujemo", rekao je danas španskim medijima šefstručnog štaba Real Madrida Žoze Murinjo.\nNapadač Reala Karim Benzema zbog povrede noge verovatno će propustiti prvi četvrtfinalni duel sa Totenhemom, dok bi u postavi mogao da se nađe brazilac Marselo, koji nije igrao u subotu kada su Madriđani na svom terenu poraženi od Sportinga iz Hihona sa 1:0 u utakmici 30. kola Primere.\nTrener Totenhema Hari Rednap na raspolaganju ima samo dvojicu centralnih igrača odbrane, a pod znakom pitanja nalazi se nastup najboljeg igrača londonskog tima ove sezone Gereta Bejla.\nOn se još nije potpuno oporavio od povrede tetive.\n"Sigurno je da nas čeka teška utakmica protiv Reala. Moraćemo da igramo bolje nego protiv Vigana u poslednjem meču prvenstva Engleske, kako bismo ostvarili povoljan rezultat pred revanš", kazao je Rednap čija je ekipa u subotu igrala 0:0 kao gost protiv Vigana.\nRednap zbog povreda neće moći da računa na Ledlija Kinga, Džonatana Vudgejta i Juna Kabula, dok je nastup Vilijama Galasa doveden u pitanje zbog problema sa kolenom.\nReal se u četverfinalu Lige šampiona nalazi prvi put još od 2004. godine, dok Totenhem debituje u ovom takmičenju.\nUtakmica u Madridu igra se utorak od 20.45, a revanš je na programu 13. aprila u Londonu.


KLS - Bojić vuče "Klonfere" ka Superligi - Sportske.net\n"Veliki park" - Mesto gde se dešavaju čuda!KLS - Sezona počela pobedom FMP-aKSS organizuje Razvojnu ligu drugu godinu za redomKLS - Borac "kaparisao" mesto u Superligi!KLS - FMP overio plasman u Superligu\nKošarkaška liga Srbije ulazi u samo završnicu a u petak je odigran prvi meč 21. kola.\nOKK Beograd savladao je poslednjeplasiranu Slobodu rezultatom 87:73 (22:12, 24:21, 22:18, 19:22) čime je napravio veliki korak ka plasmanu u Superligu Srbije.\nNajbolji pojedinac večerašnjeg susreta u Šumicama bio je fantastični Andrija Bojić. Košarkaš OKK Beograda postigao je 34 poena, ostvario 10 skokova i 8 asistencija pa mu je konačan indeks korisnosti iznosio 53!\nSloboda je novim porazom dodatno umanjila šanse za opstanak u ligi i sasvim je izvesno da će se naredne sezone takmičiti u nižem rangu.\n"Klonferi", sa druge strane, sada zauzimaju treću poziciju na tabeli sa skorom 13-8.


SolidWorks Composer PRIMERI ONLINE uputstava i kataloga rezervnih delova | Solfins 3D kompanija\nComposer izrada tehnoloških postupaka SolidWorks Tehnička uputstva Tehnološki postupak\nKao savremeni softverski alat za kreiranje uputstava i kataloga, SolidWorks Composer koriste i kompanije poput IKEA-e, ali i desetine domaćih firmi u Srbiji za koje je Solfins radio implementaciju.\nSolidWorks Composer uključuje i sve što vam je potrebno za generisanje online aplikacija i funkcionalnosti koje će pojednostaviti, unaprediti i ubrzati vašu komunikaciju sa distributerima, serviserima, krajnjim kupcima i korisnicima.\nTakođe, možete dobiti instant povratne informacije o svakom novom proizvodu i svakom problemu, i zatim ih koristiti da unapredite svoje proizvode, da otklonite mane, a da pritom nemate problema u celokupnom marketinško-prodajnom procesu i lancu logistike.\nKompanija SolidSolutions napravila je nekoliko jednostavnih pokaznih primera online kataloga i uputstava različitog sadržaja i namene koje možete videti na ovoj stranici..\nUputstvo za upotrebu ručnog alata\nOd više uputstava datih u ovom primeru, uz listu delova i specifikaciju za preuzimanje, na klipu prikazujemo samo primer sastavnice za poručivanje rezervnih delova i primer uputstva za zamenu baterije na ručnom odvijaču / šrafilici.\nUputsvo za rasklapanje proizvoda\nPrimer jednostavnog tehničkog uputstva namenjenog profesionalnim korisnicima proizvoda - rasklapanje uređaja radi održavanja, sa uključenim katalogom rezervnih delova za svaki element sastavnice.\nStandardan online katalog rezervnih delova namenjen prventstveno distributivanoj i servisnoj mreži gde se jednostavno kroz eksplodirane modele nalazi odgovarajući sklop i konkretan deo koji se automatski očitava na tabeli sa strane za lako instant poručivanje ili prijavu problema.\nOpis sklopa i elemenata uređaja sa ugrađenom elektronikom\nOvde imamo primer uređaja koji zbog svoje prirode ima poseban problem da bude adekvatno predstavljen.\nU tok slučaju obično je potreban veći broj "pogleda", ne samo iz različitih uglova već i u različitim razmerama kako bi se jasno identifikovao svaki detalj.\nUputstvo za sklapanje izložbenih polica\nPrimer detaljnog uputstva savremene izložbene police koja bi bez uputstva verovatno bila komplikovana za montažu neiskusnim radnicima, uz potencijalna oštećenja u vidu ogrebotina, skinute farbe ili iskrivljenih elemenata.\nDetaljna uputstva za montažu vaših proizvoda daju veću fleksibilnost klijentima da traže ili ne dodatnu uslugu montaže, a vama optimizuju vreme i troškove.\nOnline konfigurator za naručivanje sa uputstvom za sastavljanje igračaka\nUčinite proces poručivanja varijanti proizvoda vizuelno prijemčivim i jednostavnim za korisnike i kupce.\nOvo je ujedno i kanal za potencijalnu dodatnu prodaju (takozvani "upsell") gde kroz konfiguracije dajete mogućnost korisnicima da izaberu naprednije opcije proizvoda, ili bar da ih vide i planiraju u nekoj narednoj kupovini.\nOnline konfigurator sa katalogom rezervnih delova za poručivanje\nJednostavna izmena bilo kog elementa u vašem proizvodnom procesu automatski se propagira na kompletnu prodajnu mrežu.\nVi ne morate povlačiti iz prodaje sve vaše brošure, obaveštavati sve prodavce i servisere da je dostupna nova boja ili da se sad naručuje nešto drugačiji tip nekog elementa, već jednostavno dodate tu opciju na svoj online konfigurator i katalog rezervnih delova i niko ovu informaciju neće propustiti.\nUpoznaj COMPOSER i traži ponudu:


Tag: Mogerini Federika\nBRISEL - Bivša visoka komesarka EU i šefica diplomatije Federika Mogerini imenovana je za rektora Koledža Evrope i na novu dužnost stupiće 1. septembra, objavio je danas taj koledž. Njeno imenovanje odobrila je velika većina članova saveta Koledža, a jedan je bio uzdržan, prenosi briselski Politiko. Savetom, najvišim izvršnim organom Koledža, predsedava bivši predsednik Evropskog saveta Herman van Rompej, a Mogerini je izabrana uprkos protivljenju pojedinih predavača i zvaničnika EU, koji smatraju da ona nije kvalifikovana za taj posao i da ne ispunjava kriterijume. Ona je izabrana danas nakon što je predstavljena Savetu kao jedini kandidat za to mesto i biće prva žena rektor Koledža sa sedištem u belgijskom Brižu i kampusom u Poljskoj. Prošle godine za izbor rektora prijavilo\n05.12.2019 u 12:42\nFederika Mogerini našla novi posao\nNjUJORK – Bivša visoka predstavnica EU za spoljnu i bezbednosnu politiku Federika Mogerini imenovana je za kopredsedavajućeg Visokog panela za pitanja interno raseljenih pri Ujedinjenim nacijama, saopštile su Ujedinjene nacije. „Radujem se kopredsedavanju Visokim panelom za pitanja interno raseljenih i tome što ću doprineti rešavanju jednog od najdramatičnijih izazova našeg vremena”, napisala je Mogerini na Tviteru, preneo je Tanjug. Looking forward to co-chair the @UN High Level Panel on Internal Displacement and contribute to addressing one of the most dramatic challenges of our times https://t.co/TnXl2CHLL8— Federica Mogherini (@FedericaMog) December 4, 2019 Nju je zajedno sa još sedam članova, imenovao generalni sekretar Antonio Gutereš, a za kopredsesdavajućeg je izabran\n21.08.2019 u 18:02\nNapad na jednu manjinu napad je na sve nas\nBRISEL/BEOGRAD – Na prvi Međunarodni dan sećanja na žrtve nasilja zbog veroispovesti ili uverenja, 21. avgust, odajemo počast svim onima širom sveta koji su izgubili živote ili pretrpeli nasilje zbog svoje veroispovesti ili uverenja, izjavila je danas visoka predstavnica za spoljnu politiku Evropske unije Federika Mogerini, prenosi Tanjug. Istakla je da progoni na osnovu religijskih ubeđenja ili pripadnosti, odnosno nepripadnosti religiji, predstavljaju kršenje međunarodnog prava i zahtevaju zajedničke napore kako bi se s njima izborilo. „Prošle godine su se desili mnogi tragični ekstremistički napadi. Vernici svih vera, ali i nevernici, nastavljaju da trpe nasilje i progone u mnogim delovima sveta. Oni se suočavaju s podstrekivanjem na mržnju i nasilje i zločinima iz mržnje od\n05.07.2019 u 22:41\nDokle god su na snazi takse koje je Priština uvela na proizvode iz Srbije i BiH, ne vidim uslove za obnavljanje dijaloga Beograda i Prištine na najvišem nivou, izjavila je danas Federika Mogerini, odlazeća šefica diplomatije EU. Mogerini navodi da uprkos upornosti privremenih kosovskih institucija da ne odustanu od taksi od 100 odsto, veruje da dijalog Beograda i Prištine i dalje ima šansu. „Još uvek verujem da je dogovor moguć i da je blizu. Takođe verujem da obe strane razumeju da je dostizanje sporazuma o punoj normalizaciji odnosa poželjno za građane i na jednoj i na drugoj strani, da se postigne pravno obavezujući sporazum o svim aspektima problema koje su i dalje na stolu”, kazala je ona danas za Radio slobodna Evropa u Poznanju gde se održao samit o zapadnom Balkanu. Na\n17.06.2019 u 20:08\nLUKSEMBURG - Šefica EU diplomatije Federika Mogerini pozvala je zemlje članice EU da što je pre moguće donesu odluku o pokretanju pristupnih pregovora sa Severnom Makedonijom i Albanijom upozorivši na probleme koje bi usporavanje proširenja donelo i Zapadnom Balkanu i EU. „Ukoliko se pristupni pregovori ne otvore to bi imalo značajan uticaj na motivaciju tih zemlja, ali i generalno na saradnju u regionu kao i na kredibilitet celog procesa približavanja Zapadnog Balkana EU”, upozorila je Mogerini. Federika Mogerini je nakon sastanka Saveta EU u Luksemburgu pozvala evropske ministre da donesu „mudru odluku” i „bez odlaganja” otvore pristupne pregovore sa Severnom Makedonijom i Albanijom. Ona je ocenila da je u interesu same EU da pregovori počnu i da politika proširenja zadrži svoj\n08.05.2019 u 19:41\nŠefica diplomatije EU Federika Mogerini odbacila je danas u Tirani navode Ramuša Haradinaja koji optužuje nju i predsednike Albanije i Srbije, kao i kosovskog predsednika, da su deo „plana za podelu Kosova”. „Nismo deo nikakve zavere”, rekla je Mogerini, već je zajednički cilj da se stvore uslovi, atmosfera i prostor kako bi dve strane ponovo sele za isti pregovarački sto. „Poštujemo pregovaračke pozicije dve strane i ozbiljno gledamo na ulogu posrednika, moju ličnu ulogu, u kojoj mi ne određujemo sadržaj budućeg sporazuma, već omogućavamo razgovore o tome šta pravno obavezujući sporazum o sveobuhvatnoj normalizaciji odnosa može da sadrži”, odgovorila je Mogerini albanskim novinarima. Mogerini se u Tirani, gde se večeras sastaje sa predsednikom Srbije Aleksandrom Vučićem, a sutra\n29.04.2019 u 18:12\nMogerinijeva i lideri Zapadnog Balkana o regionalnoj saradnji i pomirenju\nBERLIN/BRISEL – Na bilateralnim sastancima šefice evropske diplomatije Federike Mogerini, koje je tokom dana imala u Berlinu sa liderima „zapadnobalkanske šestorke”, razgovaralo se o situaciju u regionu i istaknut je značaj i opredeljenost za regionalnu saradnju, dobre susedske odnose i pomirenje. Kako se navodi u saopštenju iz njenog kabineta, u tom kontekstu je Sporazum iz Prespe označen kao istorijski primer. Takođe, razgovaralo se o napretku i budućim perspektivama na putu „zapadnobalkanske šestorke” ka EU. U saopštenju se navodi da je Mogerinijeva imala niz bilatralnih susreta i to sa: predsednikom Srbije Aleksandrom Vučićem i premijerkom Anom Brnabić, predsednikom Saveta ministara BiH Denisom Zvizdićem, kosovskim predsednikom Hašimom Tačijem, premijerom Severne Makedonije Zoranom\n04.04.2019 u 20:19\nMogerini otkrila mural u Briselu u okviru nedelje EU – Zapadni Balkan\nVisoka predstavnica EU Federika Mogerini je u Briselu otkrila novi mural mladog umetnika iz BiH Rikarda Druškića koji je posvećen ljudima iz Zapadnog Balkana i EU i njihovim dubokim kulturnim vezama. U obraćanju na ceremoniji u Briselu Mogerini je zahvalila umetniku i njegovom timu, ambasadorima zemalja Zapadnog Balkana koji su prisutni, što kako je rekla, daje znak jedinstva regiona, navodi se u govoru koji je prenela njena medijska služba. Ona je rekla da ne samo da je mural koji je otkriven u okviru kulturne nedelje EU-Zapadni Balkan, divan poklon za Brisel i za Evropu, već se njime dovodi Balkan tamo gde mu je mesto. „Ja verujem da ovo izuzetno umetničko delo dovodi Balkan tamo gde pripada, a to je u srce Evrope”, rekla je Mogerini. Sada je na nama na nivou EU sa našim


Matične ćelije « Klub beba trudnica i mama <3 Matične ćelije – Klub beba trudnica i mama <3\nArhive kategorija: Matične ćelije\nKako odabrati najbolju banku matičnih ćelija?\nMatične ćelije su gradivni elementi našeg života, zbog čega se koriste u lečenju najopasnijih i najstrašnijih bolesti. Pronalazak odgovarajućeg donora matičnih ćelija za bolesnu osobu je izuzetno težak, pa roditelji preventivno čuvaju matične ćelije iz pupčane vrpce bebe, koje se jednog dana mogu koristiti u lečenju brojnih medicinskih stanja kao što su cerebralna paraliza, dijabetes, reumatodni artritis pa čak i leukemija…\nMatične ćelije iz pupčane vrpce mogu se prikupiti isključivo na porođaju. Ovaj proces podrazumeva uzimanje uzorka krvi iz pupčanika koja se zatim obrađuje i čuva u posebnim laboratorijama.\nAli kako odabrati najbolju banku matičnih ćelija?\nPotraga naravno podrazumeva banku sa ovlašćenim akreditacijama, ali i banku koja će vam uvek biti dostupna. Budućnost je neizvesna i niko ne zna gde će biti za par godina, zbog čega želite da vaši uzorci budu dostupni svuda u svetu. Future Health Biobank nudi besplatan prevoz uzoraka bilo gde na planeti, a uzorci su do sada uspešno korišćeni za lečenje u Americi, Evropi i Srednjem Istoku.\nNajbolja ponuda za čuvanje matičnih ćelija\n– 20 godina čuvanja po ceni od 1690 eur\n– 25 godina čuvanja po ceni od 1890 eur\n– Mogućnost plaćanja na 6 mesečnih rata\nZa rano potpisivanje ugovora (do 25 nedelje trudnoće) na poklon 5 dodatnih godina gratis čuvanja!\nDodatni popust od 400 eur ukoliko ste radili neinvazivni prenatalni test Livia!\n* Plaćanje se vrši tek nakon što stigne potvrda da je uzorak uspešan\nZa sve dodatne informacije posetite www.medigen.rs\nOvaj unos je objavljen pod Matične ćelije 13. maja 2020. od strane mojklub.\nNovinari iz Srbije posetili su najveću banku matičnih ćelija Famicord. U Varšavi se čuvaju tankovi s 350.000 uzoraka koje je ova banka preuzela od „Krio sejva“, među kojima je 16.000 uzoraka porodica iz Srbije.\nPredstavnici Famicorda su pokazali tankove u kojima čuvaju uzorke matičnih ćelija iz celog sveta. Kažu da nisu mogli da dozvole da toliki uzorci propadnu, kada su im se iz „Krio sejva“ obratili da su pred bankrotom i da nemaju novca da čuvaju i održavaju sistem. Prenos u Varšavu je krenuo u martu, a novinarima je pokazan snimak kako je trasnport tekao.\nDo sada je transportovano 99 odsto uzoraka koje je čuvao „Krio sejv“. Ono što je preostalo, nalazi se u nekoliko evropskih zemalja, a u tim tankovima nalazi se i određeni broj uzoraka matičnih ćelija porodica iz Srbije. Oni tek treba da budu dopremljeni u Varšavu, gde će, kao i ostali uzorci proći detaljne analize.\n„Čuvaće se i posle pet godina ukoliko se potpiše ugovor, roditelji neće morati dodatno da plaćaju ukoliko su već platili „Krio sejvu“ da se ćelije čuvaju 10, 15 ili 20 godina. Dakle Farmicord će nastaviti sa besplatnim čuvanjem materijala i posle pet godina, ali je potrebno da preko interneta potpišu nov ugovor sa nama“, rekao je predsednik borda direktora Farmicorda Jakub Baran.\n„Sve ovo je veliki posao. Svaki uzorak se pojedinačno analizira, ado sada smo to učinili sa 15 odsto uzoraka od 350 000 preuzetih. Zbog nesređene dokumentacije, ako je nekom roditelju sada potreban uzorak za lečenje i uputi nam zahtev, potrebno nam je oko mesec dana da uradiomo testove i provere i dostavimo ćelije sa svom propratnom dokumentacijom“, navodi direktorka laboratorije Karolina Zagorski.\n„Za sve roditelje koji žele da provere gde im je uzorak i kakav je kvalitet uzorka, savetujemo da se registruju na sajtu Famikorda www.famicord.eu kao klijenti Famicorda. U roku od tri meseca dobiće izveštaj, a onda se mogu javiti Biosave kompaniji koja je predstavnik Famicorda u Srbiji, kako bi dobili stručnu procenu da li je uzorak dobar i da li su urađene sve potrebne analize“, rekao je regionalni direktor kompanije Biosave dr Aleksandar Antović.\nOvaj unos je objavljen pod Matične ćelije 8. novembra 2019. od strane mojklub.\nDr Dušan Marić, koji je operisao Lukasa, ističe za “Blic” da on i njegov tim, u kom je i specijalista urgentne medicine dr Džihan Abazović, nisu čudotvorci i da uspeh nije zagarantovan.\nOvaj unos je objavljen pod Matične ćelije 16. januara 2019. od strane mojklub.


COVID-redari, korisnici socijalne pomoći, primaće novčanu naknadu - JUGPRESS\nCOVID-redari, korisnici socijalne pomoći, primaće novčanu naknadu\nGradonačelnica Niša Dragana Sotirovski najavila je da će gradjani koji primaju socijalnu pomoć biti radno angažovani kao kovid redari.\n„Uključili smo maksimalno komunalnu miliciju, a sa Centrom za socijalni rad razgovaramo o angažovanju kovid redara koji će obilaziti pijace, autobuse i odredjene „crne tačke“ što se korone tiče. Kovid redari biće vidno obeleženi prslucima i legitimacijom“, rekla je Sotirovski.\nZamenica gradonačelnice, Dušica Davidović, kazala je da će COVID-redari iz socijalno ugroženih grupa biti angažovani uz novčane naknade.\n“Radno angažovanje može da se obavlja do 100 sati ili do 600. Kad su u pitanju komunalni redari, za početak smo planirali i da oni budu radno angažovani do 100 sati. Svi oni koji budu zainteresovani i koji se budu pokazali, od strane komunalnih policajaca dobili pozitivnu ocenu i nadležne uprave, biće radno angažovani do 600 sati. Ovo su ljudi koji će na mesečnom nivou, pored zagarantovanih primanja, moći da imaju dodatno 18.500 dinara i sve ono što jeste subvencija iz budžeta grada Niša, a vezano za socijalno ugroženo stanovništvo”, izjavila je zamenica gradonačelnice Dušica Davidović.\nOna je dodala de je i prošle godine u pandemiji bio povećan broj onih koji su bili pozitivni na kovid 19 u Javnom komunalnom preduzeću “Medijana”, za koje je preko Centra za socijalni rad 49 ljudi radno angažovano da rade umesto onih koji su bili u “Medijani”.\n“U budžetu grada Niša svake godine opredeljujemo značajna sredstva za radno angažovanje ljudi koji su korisnici socijalne pomoći i za jednokratne novčane pomoći. Ove godine smo opredelili 50 miliona dinara upravo za radno angažovanje ljudi koji primaju socijalnu pomoć. Moram da napomenem da korisnici socijalne materijalne pomoći kod Centra za socijalni rad imaju zagarantovanu pomoć države, Niš daje određene subvencije iz budžeta, izdvaja sredstva za oslobađanje plaćanja dela komunalnih usluga, besplatne vrtiće, besplatnu narodnu kuhinju, boravak dece u prirodi i tako dalje. Ono što jeste jako značajno je da mi imamo i mogućnost radnog angažovanja, da ove ljude učinimo društveno korisnim, jer su sve to ljudi koji su radno sposobni”, dodala je zamenica gradonačelnice Niša Dušica Davidović.


Početak/Društvo/MILETIĆ SE SASTAO SA DIREKTOROM „AERODROMA SRBIJE“: Zalagaću se za niški aerodrom\nNiške Vesti7. novembra 2021.\nFoto: Milija Miletić, lična arhiva\nPredsednik Ujedinjene seljačke stranke i narodni poslanik Milija Miletić je posetio JP „Aerodromi Srbije“ i podržao ulaganja u Aerodrom „Konstantin Veliki“ koji je od velike važnosti za jugoistok Srbije.\nMiletić je tokom razgovora sa direktorom istakao da je preuzimanje aerodroma „Konstantin Veliki“\nod strane Republike bio pravi potez.\n„Posetom „Aerodromima Srbije“ u Nišu, jednom od retkih preduzeća čije sedište nije u Beogradu, uverio sam se da je preuzimanje aerodroma od strane Republike bio pravi potez. Raduje me što će 2022. godina biti godina izgradnje na Aerodromu „Konstantin Veliki“, koji nije važan samo za Niš, već i za Svrljig, Knjaževac, Belu Palanku… Turizam je značajan potencijal jugoistoka Srbije, a Aerodrom će omogućiti veći priliv turista“, objasnio je narodni poslanik.\nDirektor „Aerodroma Srbije“ Mihajlo Zdravković je Miletića upoznao sa projektima, kao što su nova\nterminalna zgrada i novi kontrolni toranj.\n„Direktor Mihajlo Zdravković mi je prezentovao projekte nove terminalne zgrade i novog kontrolnog tornja u čiju izgradnju Vlada Republike Srbije ulaže blizu 20 miliona evra. Nova zgrada moći će da opslužuje 6 vazduhoplova istovremeno, odnosno 1,5 miliona putnika na godišnjem nivou. Ovi projekti su od velike važnosti za rad niškog aerodroma“, zaključio je Miletić.\nAerodromi Srbije Mihajlo Zdravković Milija Miletić narodni poslanik\n8. novembra 2021. u 19:30\nMarvenjak iz Plužine edukuje sega-mega ekonomistu Drvceta, jer ovaj svoje privredno iskustvo meri prodajom cm patosa u „Drvoprometu“, dok je prvi je otelio 6 krava u Veterinarskoj Svrljig.


Kojić: Škuletić i Lazović najzaslužniji za jesenju titulu, biće čudno bez njih\nFudbaler Partizana Nemanja Kojić rekao je da su za bodovnu prednost u jesenjem delu Superlige u odnosu na Crvenu zvezdu najzaslužniji Danko Lazović i Petar Škuletić, ali je istakao da će oni koji su ostali u klubu "gristi" na svakoj utakmici.\n"Poptuno neočekivano, u roku od samo pet dana, konkurencija u napadu je prepolovljena. Sada sam ja taj koji jedini ili najviše mora da (po)vuče 'kola' u završnici. Nije mi strana ovakva situacija, jer sam svojevremeno u Radu bio jedini špic, a tada mi je mladi Uroš Đurđević pomagao koliko je stizao i mogao. Ali, jeste mi čudna, s obzirom na to 'gradjevinari' nisu uvek morali da pobede, a Partizanu se i remi računa kao neuspeh", rekao je Kojić za srpsko izdanje portala goal.com.\n"Dovoljno je reći da su njih dvojica zajedno skupili 20 golova i 10 asistencija u prvenstvu. Oni su nas dogurali do jesenje titule. Ovih šest bodova prednosti u odnosu na Crvenu zvezdu najviše su Dankovo i Petrovo delo. Kako onda da nam ne fale? Možda bi na proleće bili još bolji, a možda ne bi ponovili jesen. Nikada nećemo saznati, niti imamo vajde od kukanja", rekao je Kojić.\n"Ne mogu znati da li ćemo osvojiti titulu, biti drugi ili treći, uzeti samo Kup ili ostati bez ičega. Garantujem samo da ćemo mi koji smo ostali 'gristi' za svaki bod, do poslednjeg sekunda poslednje utakmice. Obećali smo to jedni drugima", naglasio je Kojić.\nPartizan je prvi deo Jelen Superlige završio na prvom mestu na tabeli sa 38 bodova, šest više od drugoplasirane Crvene zvezde.\nTakmičenje u domaćem šampionatu nastavlja se narednog vikenda utakmicama 16. kola, a Partizan u subotu dočekuje Voždovac od 16 časova.


Stečaj u Azotari će biti uveden, saopštio je nakon sastanka s predstavnicima menadžmenta Azotare i sa radnicima direktor JP Srbijagas Dušan Bajatović.\nJedna od najvećih fabrika azotnih đubriva i azotnih jedinjenja u regionu, pančevačka Azotara, odlazi u stečaj. To je tokom prošle nedelje, javnosti saopštio resorni ministar Aleksandar Antić, zbog - kako je naveo - prezaduženosti fabrike. On je najavio da će po završetku stečajnog postupka, fabrika biti ponuđena na prodaju. Kome i kako - nije poznato, prenosi Nova ekonomija.\nDug iznosi 220 miliona evra\n- Vlada po pritiscima MMF neće to da dozvoli i da plaća - navodi Bajatović i dodaje da stečajni postupak neće biti pre 15. avgusta.\nOstavićemo dovoljno sredstava za konzervaciju fabrike. Ako se ponovo pokrene proizvodnja - Bajatović kaže neće biti vraćeni svi radnici.\n- Šta je moj savet u pogledu socijalnog programa? Prethodnih devet godina, Srbijagas je bio uz vas, ja bih uzeo socijalni program! Ako dođe do dogovora sa strateškom partnerom, pomoći će Srbijagas - kaže Bajatović.\nRadnici iznenađeni odlukom o stečaju\nRadnici su od juče ujutru u štrajku u krugu fabrike, a okupilo se oko 500 njih, javlja reporterka N1. Deo okupljenih izviždao je direktora Azotare po dolasku. Kažu da ih je vest posebno iznenadila, jer je Azotara poslovala dobro od početka godine, i da su smatrali da je to dobar znak. Dodaju da je stečaj iznuđeno rešenje.\n- Svima je jasno, naš vlasnik većinski Srbijagas, od 85 do 90 odsto, a naša najveća dugovanja su za prirodni gas koji dobijamo od Srbijagasa, i malo je neobično da vlasnik sam tera svoju firmu u stečaj i tu mora da reaguje Vlada - rekao je ranije danas za N1 radnik Azotare Lazar Bogosavljev.\nRadnici "Azotare" od jutros u štrajku\nDodao je da i da je direktor Srbijagasa Dušan Bajatović najavio dolazak u 11 sati u fabriku. Kaže da se radnici neće tako lako odreći svojih radnih mesta, prenosi Nova ekonomija.\n- Sramota je da se ovakva firma zaustavi, mi smo poljoprivredna zemlja, ova fabrika je jedini proizvođač amonijaka na Balkanu, i od vojnog je značaja, jer može i neke vrste eksploziva da pravi, i sramota je da se ona zatvori - kaže Bogosavljev.


Gradska uprava Barselone od danas zabranila je upotrebu vozila, najvećih zagađivača, u nastojanju da smanji visoke emisije štetnih gasova.\nPrema novim propisima, dizel vozila registrovana u Španiji pre 2005. ili 2006. godine i vozila na benzin registrovana pre 2000. godine više ne smeju da se voze od ponedeljka do petka od 7.00 do 20.00 na teritoriji grada od 1,6 miliona stanovnika. Vlasnici tih vozila mogu da traže dozvolu za vožnju deset dana godišnje.\nVlasnici stranih vozila treba da traže dozvolu od gradskih vlasti da ih koriste u zoni zabrane u Barseloni uz pretnju kaznom od najmanje 100 evra.\nOd 2021. godine kombiji, kamioni i autobusi koji najviše zagađuju vazduh potpadaće pod istu zabranu.\nGlavni grad Španije, Madrid od pre godinu dana ograničio je vožnju u istorijskom centru na one koji stanuju u tom delu, dok oni koji nisu rezidenti mogu da koriste vozila ako ne zagađuju, odnosno ako su hibridna ili električna.\nTo je mnogo restriktivnija mera nego za Barselonu, ali zona na koju se odnosi mnogo je manja.


Haos u Nikšiću: Komite nagrnule na Bećkovića! Zaustavila ih policija (VIDEO) - Čivijaš Radio Šabac\nHaos u Nikšiću: Komite nagrnule na Bećkovića! Zaustavila ih policija (VIDEO)\nCrnogorska policija sprečila je grupu pripadnika “Komitskog pokreta”, koji su se okupili ispred pozorišta u Nikšiću u znak protesta zbog gostovanja Matije Bećkovića, da uđu u zgradu.\nIstovremeno, ispred pozorišta okupili su se i građani koji su prethodno ispred zgrade Opštine Nikšić protestovali zbog mogućeg formiranja manjinske Vlade, a potom došli da iskažu podršku Matiji Bećkoviću.\nPripadnici “Komitskog pokreta” su, kako se dodaje, zahtevali da uđu u zgradu pozorišta, što im policija nije dozvolila zbog mogućeg sukoba dve grupe.\nU pozorištu je održano književno veče Matije Bećkovića, “Savinim stopama ka Savinom izvoru“.


03.10.2010, 23:18 #1\nOd januara signal Al Džazira Balkan\n03.10.2010, 23:26 #2\nAl Jazeera i navodni snimci navodnog Osame bin Ladena su takva medijska smejurija da je to neverovatno. Ti snimci se svaki put pojavljuju upravo u trenutku kad to SAD najviše odgovara.\nA dolazak na Balkan? Ništa posebno, biće interesantni muslimanskom stanovništvu zbog imena i porekla, ali sumnjam da će imati uticaja na širenje radikalnih ideja među muslimanima na Balkanu. Ima većih faktora koji to već uspešno rade.


Skup radnika Goše ispred vlade Srbije, protesti i sledeće nedelje\nIspred Vlade Srbije u utorak protestovali su radnici fabrike šinskih vozila Goša iz Smederevske Palanke. Grupi od oko 100 radnika, koji su u štrajku od 28. marta ove godine zbog neisplaćenih plata za 2014. godinu, nepovezanog ratnog snaža i neoverenih zdravstvenih knjižica, niko se od predstavnika Vlade nije obratio.\nUčesnici protesta na kratko su blokirali saobraćaj na raskrsnici ulica Nemanjina i Kneza Miloša, ali su novinarima rekli da ne želeli da izazivaju zastoje u saobraćaju i nezadovoljstvo građana, već da skrenu pažnju vlastima da su prinuđeni da zaštitu prava traže u Beogradu.\nRadnici su najavili nove proteste, verovatno za sledeću sedmicu, ako ne bude pronađeno rešenje za isplaćivanje zaostalih zarada, tj. 30 plata koliko im, kako tvrde, poslodavac duguje. Sindikalni predstavnici rekli su da su radnici u poslednja tri meseca primili samo po 100 dinara.\nPredsednik Štrajkačkog odbora Goše Milan Vujičić rekao je novinarima na protestu da je zahtev radnika te fabrike da im Vlada pomogne da ostvare svoja prava, jer je pomagala i drugim privatnim firmama, poput Fijata, Gorenja i Agrokora.\nPrema njegovim rečima, danas izvršitelji u Goši plene imovinu po tužbi radnika koji su sudski tražili isplatu zaostalih zarada, a radnici ne znaju šta će zateći kad se vrate u fabriku.\nRadnici od države traže i da stupi u kontakt sa vlasnikom te fabrike i da se nadje rešenje za njihove probleme.\nPredsednica Asocijace slobodnih i nezavisnih sindikata (ASNS) Ranka Savić rekla je novinarima da Vlada može da reaguje u slučaju Goše, iako je privatna kompanija. "Država je trebalo da reaguje mnogo ranije, odmah kad je vlasnik Goše prestao da plaća poreze i doprinose", rekla je Savić i ocenila da je radnicima moguće isplatiti zostale zarade prodajom vagone koje su sami pravili.\nDržava kriva za stanje u Goši\nProfesor radnog prava na Univerzitetu Union, Mario Reljanović, rekao je da stanje u fabrici Goša pada na dušu države, te da nisu istinite tvrdnje zvaničnika da je država učinila sve što je mogla.\nDržava poručuje radnicima da tuže vlasnika firme, što su oni i uradili, ali kako kažu, reakcija države je izostala, rekao je Reljanović za regionalnu televiziju N1.\n"Današnji i prethodni vlasnik duguje ono što je dužan da isplati radnicima i državi po zakonima i ugovorima o radu. Ovakvo ponašanje pada na dušu države, jer ako neko sistematski ne iplaćuje zarade, poreze i doprinose i to traje skoro tri godine, to je krivično delo. Postoji odgovorno lice, postoji direktor firme koji je odgovoran za isplatu doprinosa i zarada. To lice mora da orgovara. Kada država kaže da je učinila sve, to nije tačno", ističe profesor Reljanović.\nJedan od argumenata države za nedelanje i nemešanje u problem je to što je u pitanju privatna kompanija. Reljanović kaže da ni ovaj argument ne stoji, jer kada se protiv nekoga podnese krivična prijava, a radnici kažu da su podigli 10 do 12 takvih prijava, one moraju da se procesuiraju.\n"Treba postaviti pitanje tužiocu zašto to nije učinjeno. Radnici kažu da su zvali i inspekciju rada i druge nadležne inspekcije, koje se nisu odazvale. To su prve indicije da nešto nije u redu, javlja se sitemska greška, sistem ne funkcioniše", objašnjava on.


Štampa pre 110 godina bila u lošem položaju\nI. K. | 09. nov 2021.\nNa današnji dan pre 110 godina, Mali žurnal objavljuje članak o teškoj situaciji u kojoj se štampa i novinarstvo nalazi, kao i o tome kako se, pored svih nepovoljnosti, na kraju treba nadati dobrom ishodu.\nMali žurnal objavljuje članak pod nazivom „Nadajmo se dobru“ u kom se objašnjava kako štampa nije u najboljem položaju.\n„U ovakvim prilikama, kad naša štampa nije u povoljnom položaju, da bi mogla dati tačna i potanka obaveštenja o političkoj situaciji koja nas se u ovaj mah više tiče, nego pitanje o nasušnome hlebu, pojavljuju se sasvim prirodno najrazličitije pretpostavke mahom nepovoljne po našu budućnost“, počinje članak.\nDalje se u članku nastavlja kako političke prilike koje „drže u zapetosti svaki nerv“ ipak ne daju prava novinarima da strahuju i ojačavaju.\n„Naprotiv, imamo više i suviše povoda da budemo pribrani i staloženi i da u takvome duševnom raspoloženju čekamo dalji tok i ishod događaja“.\nDodaje se i kako se nadaju da „vlada neće imati toliko smelosti da zapleće stvari do krajnosti“ ako ne želi da svoje „tvrdoglavstvo“ još skuplje plati, te da neće doći do nekih nepoželjnih ishoda.\n„I ako narodna poslovica veli – teško Marko u zlu dobra čekajući – mi ipak velimo našem napaćenom narodu da mirno snosi sve neprijatnosti i sve zle posledice ovoga ovako neodređenog i zapetoga današnjeg stanja jer ima i suviše mnogo znakova po kojima se ipak možemo nadati dobru i nekom uspehu“, zaključuju za kraj.\nIstorija novinarstva Mali žurnal Položaj novinara\n← Izvini Bajaga iliti nadrialiti\nIzmeđu planova i realnosti – stotine miliona dinara za medij u procesu privatizacije →